Suka Makan Pakai Tangan? Jangan Pelik, Ini Mungkin Punca Berat Badan Anda Naik!

Jika anda suka makan pakai sudu dan garpu, anda kehilangan satu nikmat dunia kerana m
akan pakai tangan dapat memberikan kenikmatan yang tidak terhingga.

Namun menurut satu kajian, ia juga boleh mempengaruhi berat badan individu.

Tidak percaya? Jom baca artikel ini untuk mengetahuinya dengan lebih lanjut.

Makan menggunakan tangan lebih memuaskan

Jika anda menganggap tabiat makan pakai tangan ini tidak mempunyai penjelasan sains di sebaliknya, anda silap.

Menurut kajian yang dijalankan di Universiti Steven, New York, kesedapan sesuatu makanan bukan sahaja dipengaruhi oleh
kawalan diet individu
 malah cara mereka mengambil makanan tersebut (tangan atau sudu).

Ini bermakna, mereka yang mengamalkan pemakanan sihat dan makan menggunakan tangan boleh menikmati makanan mereka lebih daripada individu lain.

Kajian tersebut mempunyai 3 fasa yang utama.

Fasa pertama melibatkan
kajian berkaitan dengan keju Muenster yang diambil oleh 45 subjek
.

M
ereka diarahkan untuk melihat, memegang dan makan keju tersebut.

Subjek kajian tersebut dibahagikan kepada 2 kumpulan – 1 kumpulan akan makan keju tersebut menggunakan tangan dan 1 lagi akan menggunakan penyepit.

Dapatan menunjukkan bahawa mereka yang mengamalkan
 gaya pemakanan seimbang
 lebih menikmati makanan mereka berbanding subjek yang tidak menjaga tabiat pemakanan walaupun kedua-duanya makan pakai tangan.

Perkara ini menunjukkan bahawa, aspek penjagaan makanan penting bagi seseorang individu untuk lebih menikmati makanan yang dimakan.

Makan pakai sudu boleh sebabkan paras gula dalam darah tinggi

Mereka yang makan pakai sudu cenderung untuk makan lebih laju berbanding dengan individu yang makan pakai tangan.

Perkara ini boleh menyebabkan pengambilan kalori berlebihan dalam kalangan mereka yang makan pakai sudu. Lebihan kalori tersebut boleh bertukar menjadi lemak badan dan menyebabkan kenaikan berat badan.

Dalam jangka masa panjang, mereka yang menggunakan sudu berisiko untuk mendapat
penyakit kencing manis
.

Ketidakstabilan paras gula dalam darah bagi mereka yang makan laju boleh menyebabkan masalah kerintangan insulin.

Seperti yang pembaca sedia maklum, ini (rintang insulin) adalah antara mekanisme berlakunya masalah kencing manis.

Dalam situasi tersebut, darah mempunyai jumlah insulin yang cukup, namun, disebabkan oleh reseptor insulin yang berada pada permukaan sel berkurangan, ia menghalang
 kemasukan gula ke dalam sel
.

Bagaimana pula dengan individu yang makan guna tangan?

Individu yang makan pakai tangan lebih sedar dengan jumlah pengambilan makanan mereka. Ia melibatkan interaksi di antara sentuhan fizikal dan deria saraf di otak.

Ini bermakna, dengan hanya menyentuh makanan, otak boleh mendapat gambaran berkaitan dengan tahap kesedapan makanan tersebut.

Oleh sebab itu, mereka yang makan guna tangan cenderung untuk makan dengan lebih perlahan terutamanya jika makanan tersebut sedap.

Tapi kajian kata ia mungkin punca berat badan naik…

Fasa ke 3 kajian yang dijalankan oleh Universiti Steven melibatkan 77 individu.

Setiap subjek diberikan 15 kiub keju.

Semasa mereka mengisi borang kajian, subjek dibenarkan untuk makan sebanyak mana keju yang mereka ingini.

Dapatan kajian tersebut menunjukkan bahawa individu yang makan menggunakan tangan dan mengamalkan diet yang sihat makan lebih banyak keju (purata 7 keju) berbanding dengan mereka yang menggunakan garpu (purata 4 keju).

Mereka yang tidak mengamalkan diet seimbang juga diuji dan mereka yang makan pakai sudu mengambil lebih banyak keju (purata 6 keju) berbanding dengan mereka yang makan menggunakan tangan (purata 4 keju).

Perkara ini menunjukkan dapatan yang berbeza dengan kajian-kajian yang pernah dijalankan sebelum ini.

Walaupun makan menggunakan tangan boleh membuatkan anda lebih peka dengan rasa makanan, ia juga boleh menyebabkan
pengambilan lebihan kalori terutamanya jika makanan itu sedap
.

Menurut Profesor Adriana Madzharov, salah seorang daripada pengkaji, sentuhan makanan individu yang mengamalkan gaya pemakanan sihat lebih sensitif berbanding dengan mereka yang tidak mengamalkan diet yang sihat.

Ini bermakna, makanan tersebut lebih sedap dimakan oleh mereka.

Peningkatan pada jumlah pengambilan kalori tersebut boleh menyebabkan
masalah kenaikan berat badan
.

Namun, jika pengamalan diet sihat sebelum ini melibatkan disiplin yang ketat, individu tersebut cenderung untuk mengawal pengambilan jumlah kalori harian.

Dengan kata lain, sama ada seseorang itu akan makan berlebihan, bergantung kepada disiplin mereka terhadap tabiat pemakanan.

Walau bagaimanapun, kajian lanjutan perlu dilakukan bagi mengetahui kesan makan pakai tangan terhadap kenaikan berat badan.

Akhir kata, masih belum dapat dibuktikan bahawa makan menggunakan tangan dapat membuat seseorang itu naik berat badan kerana ia lebih kepada makanan yang kita ambil.

Pun begitu, wajarlah untuk kita lebih berwaspada dengan mengamalkan pemakanan seimbang menggunakan
prinsip suku-suku-separuh agar tubuh badan lebih sihat
.


Kuku Petanda Anda Sihat Atau Tidak, Semak 9 Penyakit Ini Melalui Kuku!

Anda mungkin berasakan kuku tidak mendatangkan sebarang fungsi. Tetapi tahukah yang anda boleh mengetahui tanda penyakit melalui kuku? Benarkah kuku rosak tanda penyakit? Ini 9 masalah kesihatan yang boleh dikesan berdasarkan keadaan kuku anda!

Untuk mendapatkan lebih banyak info tentang Kesihatan Kulit, sila dapatkannya
di sini.

Kuku rosak tanda penyakit?

Tahukah anda, bahawa kuku anda boleh mendedahkan tahap kesihatan anda secara keseluruhan?

Warna putih, warna merah muda, benjolan di kuku adalah mungkin tanda penyakit dalam tubuh  yang berkaitan dengan masalah di hati, paru-paru, dan jantung.

1. Kuku pucat

Masalah kesihatan yang serius boleh mendasari tanda penyakit melalui kuku seperti:

Anemia

Kegagalan jantung kongestif

Penyakit hati

Malnutrisi

2. Kuku putih

Jika kebanyakan kuku anda berwarna putih dengan rim gelap, ia
menunjukkan masalah kesihatan berkaitan hati seperti hepatitis
. Seperti yang ditunjukkan dalam imej di atas, terdapat juga
 masalah penyakit kuning (
jaundice
), yang juga merupakan satu lagi tanda masalah hati.

3. Kuku rosak tanda penyakit: Kuku kebiruan

Turut dikenali sebagai kuku
bluish
, ia bermakna tubuh anda tidak mendapat oksigen yang mencukupi. Ini boleh dikaitkan dengan masalah paru-paru, seperti emfisema (
Penyakit Sekatan Pulmonari Kronik,
 COPD).

Sesetengah masalah jantung juga boleh dikaitkan dengan kuku kebiruan ini.

4. Kuku kuning

Faktor penyebab kuku kuning yang paling biasa adalah jangkitan kulat.
 Apabila jangkitan semakin teruk, ia berpotensi menyebabkan plat kuku terpisah daripada bahagian dasar kuku, dan kuku menjadi tebal dan rosak.

Dalam sesetengah kes yang jarang berlaku,
kuku kuning menunjukkan keadaan kesihatan yang serius seperti penyakit tiroid
, penyakit paru-paru, diabetes atau psoriasis.

5. Kuku pecah atau terpisah, kuku rosak tanda penyakit?

Kuku yang sentiasa kering dan rapuh mempunyai hubung kait dengan penyakit tiroid. Kuku yang pecah dan terpisah disertai warna kekuningan mungkin lebih disebabkan jangkitan kulat.

6. Bengkak sekitar kuku

Jika kulit disekitar kuku kelihatan merah dan bengkak, ia dikenali sebagai kerengsaan kuku. Ia
mungkin kerana masalah lupus
 atau gangguan tisu penyambung lain.

Jangkitan juga boleh menyebabkan bahagian sekitar kuku kelihatan kemerahan dan mengalami kerengsaan.

7. Kuku
ripple

Seandainya pada permukaan kuku, anda merasakan ia tidak rata dan seperti
ada lekukan kecil, ia mungkin petanda awal psoriasis
 atau keradangan arthritis.

Warna kuku yang tidak sekata juga adalah perkara biasa; ini kerana kulit di bawah kuku anda mungkin berwarna coklat kemerah-merahan.

8. Garis gelap di bawah kuku

Sekiranya terdapat garis gelap di bawah kuku, pastikan anda berjumpa doktor secepat mungkin. Ia mungkin disebabkan
melanoma,
sejenis kanser kulit paling berbahaya
.

9.  Kuku
gnawed,
kuku rosak tanda penyakit

Tabiat menggigit kuku mungkin dianggap satu tabiat yang biasa dan tidak berbahaya. Walau bagaimanapun, dalam beberapa kes, ia
merupakan simptom kebimbangan yang berterusan
 yang mungkin memerlukan rawatan.

Individu yang
gemar menggigit kuku juga boleh dikaitkan dengan gangguan obsesif-kompulsif
. Sekiranya anda mendapati sukar untuk menghentikan tabiat ini, anda perlu berjumpa dan mendapatkan nasihat doktor.

Jangan ambil mudah

Dalam kebanyakan kes berkaitan masalah kesihatan, perubahan pada kuku tidak mendatang bahaya. Ini kerana bukan semua individu yang memiliki kuku berwarna putih mempunyai hepatitis.

Namun, sekiranya timbul kebimbangan melihat perubahan pada kuku anda, anda dinasihatkan berjumpa dengan doktor atau pakar dermatologi.


Perancangan Diet Sihat Sepanjang Ramadan

Bulan Ramadan adalah bulan mulia yang mewajibkan kesemua orang beragama Islam untuk berpuasa. Disebabkan
puasa sepanjang hari boleh membuatkan kita lesu,
 ini diet ketika puasa yang boleh diamalkan!

Apakah itu makan yang seimbang?

Secara tradisinya, ketika berpuasa di bulan Ramadan, umat Islam perlu mengambil dua hidangan sehari: satu selepas matahari terbenam (Iftar) dan satu sebelum matahari terbit (Sahur).

 Pakar mencadangkan agar mengambil makanan yang mudah dan tepat. Untuk lebih spesifik, diet ketika puasa harus merangkumi makanan daripada semua kumpulan makanan utama:

Buah-buahan dan sayur-sayuran

Roti, bijirin dan kentang

Daging, ikan atau alternatifnya

Susu dan produk tenusu

Lemak dan gula yang sihat

Elakkan dari makan terlalu banyak makanan bergula. Sebaliknya, dapatkan sumber karbohidrat yang lebih sihat.

Sumber yang baik bagi diet ketika puasa termasuk bijirin penuh, kentang, sayur-sayuran, buah-buahan, kekacang, dan produk tenusu rendah lemak.

 Untuk memastikan sistem penghadaman anda berjalan dengan baik, anda perlu mengambil makanan tinggi serat.

1 lagi kelebihan serat adalah ia
membuatkan anda rasa kenyang untuk jangka masa yang lebih lama
 dan sangat sesuai untuk diamalkan pada bulan Ramadan.

 Beberapa sumber serat yang baik adalah:

Buah-buahan

Sayur-sayuran

Kekacang

Makanan berkanji (terutamanya bijirin penuh)

Sangat baik untuk menjauhkan diri daripada minuman berkafein (teh, kopi, dan minuman tenaga) memandangkan
kafein adalah diuretik yang menggalakkan pembuangan air kecil,
 membuatkan anda mengalami dehidrasi lebih cepat.

Makanan sihat sebagai diet ketika puasa

Hidangan sewaktu sahur haruslah makan yang sihat dan sederhana yang boleh mengisi perut anda dan memeberikan tenaga yang mencukupi untuk sepanjang hari.

Makanan yang mengambil masa yang lama untuk dicerna seperti roti pita, salad, bijirin (terutamanya oat) atau roti bakar menyediakan tenaga yang berterusan.

 Badan anda boleh mendapat manfaat daripada cecair yang
mengandungi vitamin dan mineral seperti jus buah-buahan atau minuman isotonik.

Ramai orang Islam berbuka puasa dengan kurma – sejenis makanan bertenaga tinggi dan memberi kesegaran.

Dalam masa antara matahari terbenam dan terbit, cuba minum air yang banyak untuk merehidrat dan menurunkan kecenderungan anda dari mengambil pelbagai jenis makanan yang terdapat di pasaran.

Makanan yang perlu dielakkan?

Makanan bergoreng – seperti karipap, samosa dan pisang goreng.

Makanan tinggi gula dan lemak.

Makanan yang dimasak dengan minyak yang bayak – seperti kari berminyak, dan pastri berminyak.

Alternatif yang lebih sihat untuk makanan tersebut adalah:

Samosa bakar dan ladu rebus

Chapati tanpa minyak

Daging dan ayam panggang atau bakar

Pastri buatan sendiri dengan hanya satu lapisan

Gula-gula berasaskan susu dan puding (rasmalai dan barfee)

Kaedah memasak yang perlu dielakkan:

Goreng celur/rendam.

Menggoreng

Penggunaan minyak  yang berlebihan

Kaedah memasak yang sihat:

Goreng tohor/cetek – kaedah ini memberikan rasa yang hampir sama

Panggang atau bakar – kaedah ini mengekalkan rasa dan perisa asal makanan tersebut, terutamanya dalam ayam dan ikan

Berwaspada dengan keracunan karbon monoksida di dapur

Karbon monoksida ialah gas beracun yang tidak mempunyai bau atau rasa, menjadikan ia sukar untuk dikesan.

Menyedut karbon monoksida dalam tahap yang tinggi boleh mengancam nyawa.

Memasak untuk ramai orang menggunakan periuk besar di
dapur gas boleh menyebabkan karbon monoksida
 terkumpul di dapur, terutamanya jika anda tidak mempunyai sistem pengudaraan yang baik.


Kenali 9 Tanda Kanser Paru-Paru Yang Lazim Dan Jarang Berlaku

Antara tanda kanser paru paru merupakan rasa sakit pada bahagian dada, batuk berdarah dan jangkitan yang tidak pernah sembuh. Namun, bukan itu sahaja tanda sakit paru-paru yang perlu anda perhatikan.

Untuk mendapatkan lebih banyak info tentang
Kanser Paru-Paru
, sila dapatkannya
di sini.

Tanda sakit paru-paru kerana kanser

Kebanyakan
kanser paru-paru
 tidak mempunyai sebarang tanda-tanda sehinggalah kanser tersebut mula merebak.

Walau bagaimanapun, keadaan ini boleh jadi berbeza mengikut keadaan individu.

Sesetengah pesakit telahpun mengalami simptom walaupun masih berada di tahap awal. Ada juga yang hanya mengalami simptom setelah di
kesan
sudah menghidap kanser tahap 3 atau 4.

Namun, ada juga individu yang mengalami tanda-tanda yang sama, tapi menghadapi penyakit lain yang tidak ada kaitan dengan kanser paru-paru.

Jika anda mengalami simptom-simptom di bawah, penting untuk anda berjumpa doktor dengan kadar yang segera. Pengesanan awal amat penting untuk meningkatkan kejayaan
rawatan kanser.

Simptom dan tanda sakit paru-paru yang lazim

1. Batuk yang tidak berkurangan

Batuk yang tidak berkurangan boleh jadi salah satu tanda sakit paru-paru.

B
atuk yang berkaitan dengan kanser paru-paru sukar untuk sembuh dan kerap berulang.

Sebanyak 50% pesakit yang menghidap kanser paru-paru telahpun mengalami masalah batuk yang berpanjangan ketika
diagnosis.

2. Sakit dada ketika melakukan sebarang aktiviti

Satu lagi simptom yang selalu terjadi di kalangan pesakit kanser ialah mudah sesak nafas ketika melakukan sebarang aktiviti.

Malah, disebabkan pesakit kanser paru-paru selalunya terdiri daripada golongan yang lebih berusia, maka simptom ini selalu diendahkan kerana ia dianggap normal ataupun sebahagian daripada proses penuaan.

Selain itu, sesak nafas juga akan jadi semakin teruk ketika pesakit tarik nafas, batuk atau ketawa.

Mereka juga alami rasa sakit pada kawasan dada ketika menarik nafas.

Sakit ketika tarik nafas merupakan salah satu gejala lazim kanser paru-paru. Seramai 25% pesakit barah paru-paru mengalami rasa sakit pada bahagian dada ketika diagnos.

Kesakitan yang dirasai pesakit kanser juga akan jadi makin teruk apabila barah mulai merebak.

Rasa sakit tidak hilang walaupun setelah menggunakan ubat tahan sakit.

3. Jangkitan pada paru-paru yang tidak sembuh atau berulang

Pesakit kanser mempunyai ketahanan imun yang rendah. Oleh itu, pesakit cenderung untuk mendapat jangkitan seperti penumonia ataupun bronkitis berulang kali.

Ditambah pula dengan keadaan paru-paru yang sudah mula dijangkiti kanser, sukar untuk pesakit kanser sembuh daripada jangkitan yang mereka alami.

4. Batuk berdarah atau kahak berwarna gangsa

Hemoptysis,
 ataupun batuk berdarah merupakan gejala yang amat membimbangkan dalam kalangan pesakit barah paru-paru.

Jika anda alami keadaan ini, penting untuk berjumpa doktor dengan kadar segera bagi menentukan punca darah tersebut.

Kadang-kadang, darah tersebut bukan daripada kawasan paru-paru, tetapi boleh jadi dari hidung atau saluran pernafasan. Malah, muntah juga boleh menyebabkan pesakit alami batuk berdarah.

Oleh sebab itu, penting bagi pesakit yang alami batuk berdarah untuk tentukan punca sebenar gejala ini berlaku.

Simptom dan tanda sakit paru-paru yang jarang berlaku

Tanda sakit paru-paru #1. Suara menjadi garau

Pesakit kanser paru-paru boleh mengalami perubahan dari segi suara akibat inflamasi pada bahagian kotak suara ataupun larinks (
larynx
). Kotak suara boleh terluka jika seseorang itu terlalu banyak bercakap dan menjerit.

Gejala ini juga boleh berlaku akibat kanser larinks (berbeza daripada kanser paru-paru) yang selalunya disebabkan oleh
tabiat merokok
.

Jika anda mengalami simptom ini selama lebih daripada dua minggu, ia mungkin bermaksud anda sedang mengalami masalah yang lebih serius dan perlu berjumpa doktor untuk pemeriksaan lanjut.

2. Muka dan leher bengkak (
Superior vena cava syndrome
 – SVC)

Superior vena cava syndrome
ataupun SVC merupakan sindrom yang selalu terjadi pada pesakit kanser paru-paru. Pesakit yang mengalami sindrom ini mempunyai
masalah pernafasan
 yang serius.

Tumor yang terbentuk ketika kanser boleh menekan kawasan vena cava. Ini akan mengakibatkan pesakit mengalami bengkak pada kawasan muka, bahagian atas badan dan juga lengan.

3. Rasa penat atau lemah antara tanda sakit paru-paru

Rasa penat atau lemah merupakan salah satu gejala yang mempunyai impak besar terhadap kualiti hidup
pesakit kanser
.

Rasa penat yang dialami kadangkala akan terus kekal dalam masa berbulan-bulan hingga bertahun setelah pesakit mendapat rawatan yang sepatutnya.

Selain kepenatan, mereka juga alami rasa sakit,
depresi
 serta
rasa mual
 yang menambahkan lagi derita pesakit dari segi emosi.

4. Sesak nafas dan nafas berbunyi (
wheezing
)

Sesak nafas merupakan simptom biasa yang dialami oleh pesakit kanser paru-paru.

Ia membuatkan pesakit jadi stres dan gelisah kerana terpaksa bergelut untuk menarik nafas.

Dyspnea
 ataupun sesak nafas boleh disebabkan oleh kanser paru-paru secara langsung ataupun disebabkan oleh kesan
rawatan kanser
.

Selain itu, mereka juga boleh mengalami masalah nafas berbunyi ataupun
wheezing
.

Bunyi mendesah ini mungkin
disalahertikan sebagai asma
, namun ia sebenarnya merupakan antara tanda sakit paru-paru.

4. Darah beku

Darah beku kerap berlaku di kalangan pesakit yang menghidap kanser.

Walaupun rawatan kanser seperti
pembedahan dan kemoterapi
boleh meningkatkan
risiko darah beku
, namun keadaan ini boleh terjadi sebelum kanser paru-paru didiagnos.

Sakit pada bahagian kaki mungkin merupakan salah satu
simptom darah beku
.

Sakit dada yang berlaku secara tiba-tiba diikuti dengan rasa sakit yang amat melampau juga boleh berlaku jika ada darah beku tersangkut pada saluran darah berdekatan dengan paru-paru.

Komplikasi mungkin berlaku

Metastasis kanser paru-paru

Apabila kanser paru-paru telahpun melalui metastasis, itu bermaksud kanser paru-paru tersebut telahpun mula
merebak ke bahagian badan yang lain.

Sel kanser boleh terpisah
daripada tumor
 dan bergerak ke organ lain melalui darah ataupun
sistem limfa manusia
 dan menjangkiti bahagian lain pada badan.

Seperti kanser lain, kanser paru-paru tidak akan serta merta melalui metastasis. Ini kerana, Metastasis merupakan sebuah proses yang berlaku secara perlahan-lahan.

Kanser paru-paru yang telah melalui metastasis selalunya telah mencapai tahap 3 atau 4 bergantung kepada sejauh mana kanser tersebut telah merebak.

Metastasis setempat (
local metastasis
) berlaku ketika
sel kanser
 mula menjangkiti sel sihat lain yang berada disekelilingnya.

Walau bagaimanapun, jika sel kanser telah bergerak melalui darah ataupun nodus limfa, maka kanser boleh merebak ke bahagian lain dan secara tidak langsung membentuk kanser kedua pada organ lain.

Keadaan di atas turut dikenali sebagai metastasis jauh atau
distant metastasis
.

Kesimpulan

Sukar untuk pesakit kenal pasti simptom awal kerana kebanyakan kanser paru-paru jarang menunjukkan apa-apa tanda atau rasa sakit hinggalah penyakit tersebut sudah mula merebak.

Jika anda merupakan
golongan yang berisiko
 untuk menghidap tanda sakit paru-paru seperti:

Mempunyai
tabiat merokok
 yang kuat

Sedang merokok
 atau sudah berhenti dalam masa 15 tahun lalu

Berumur di antara
55 hingga 80 tahun

 Sebaiknya jangan tunggu hingga simptom tanda sakit paru-paru muncul barulah hendak berjumpa doktor.

#modernmustache and #modernbeard


Bila Kecacatan Bayi Dalam Kandungan Boleh Dikesan? Ibu Hamil WAJIB Tahu Ini

Kecacatan bayi boleh didiagnosis semasa hamil atau selepas bayi dilahirkan, bergantung pada jenis kecacatan. Semasa kehamilan, ujian pranatal akan dilakukan dalam bentuk ujian saringan dan seterusnya ujian diagnostik untuk mengesan sebarang kecacatan pada bayi dalam kandungan.

Perihal ujian diagnostik saringan

Ujian saringan adalah prosedur atau ujian yang dilakukan untuk
mengetahui sama ada seorang wanita atau bayinya mungkin mempunyai masalah tertentu.

Ujian saringan tidak memberikan diagnosis khas. Hanya ujian diagnostik boleh memberikan diagnosis.

Kadangkala,
ujian saringan mungkin memberikan keputusan normal
 meskipun terdapat masalah pada bayi.

Semasa mengandung, wanita biasanya ditawarkan ujian saringan untuk memeriksa kecacatan kelahiran atau masalah lain.

Bincang dengan doktor anda tentang sebarang kebimbangan yang anda hadapi tentang ujian pranatal.

#1 Ujian saringan trimester Pertama

Saringan trimester pertama adalah gabungan ujian yang dilakukan antara minggu ke-11 dan ke-13 kehamilan.

Ia digunakan untuk
mengesan kecacatan bayi dalam kandungan yang berkaitan dengan masalah jantung atau kromosom bayi
, seperti sindrom Down.

Ujian saringan ini melibatkan saringan darah ibu dan ultrabunyi.

Darah ibu

Ujian saringan darah ibu adalah ujian darah mudah. Ia mengukur tahap dua jenis protein,
human chorionic gonadotropin
 (hCG) dan
pregnancy associated plasma protein A
 (PAPP-A). Sekiranya tahap protein ini terlebih tinggi atau rendah, mungkin terdapat
gangguan kromosom pada bayi
.

Ultrabunyi

Ultrabunyi membentuk gambaran bayi. Saringan ultrabunyi bagi trimester pertama mencari cecair tambahan di belakang leher bayi. Sekiranya terdapat peningkatan cecair dikesan oleh ultrabunyi,
mungkin terdapat gangguan kromosom atau kecacatan jantung pada bayi
.

#2 Ujian saringan trimester kedua

Saringan trimester kedua dilakukan antara minggu ke-15 dan 20 kehamilan.

Ia digunakan untuk mencari kecacatan kelahiran tertentu dalam bayi.

Saringan trimester kedua melibatkan
saringan serum ibu dan penilaian ultrabunyi komprehensif bayi
 dalam kandungan bagi mencari kehadiran anomali (kelainan) struktur (juga dikenali sebagai anomali ultrabunyi).

Serum ibu

Ujian diagnostik saringan serum ibu adalah ujian darah mudah yang digunakan untuk mengenal pasti jika
seorang wanita berisiko tinggi mengalami bayi dengan kecacatan kelahiran tertentu
, seperti kecacatan tiub neural atau gangguan kromosom seperti Down sindrom. Ia juga dikenali sebagai
triple screen
 atau
quad screen
 bergantung kepada bilangan protein yang diukur dalam darah ibu. Sebagai contoh, quad screen menguji tahap 4 protein AFP (alpha-fetoprotein), hCG, estriol, dan inhibin-A. Secara umumnya,
saringan serum ibu diselesaikan semasa trimester kedua.

Ultrabunyi Anomali

Ultrabunyi membentuk gambaran bayi. Ujian ini biasanya diselesaikan sekitar 18-20 minggu kehamilan. Ultrabunyi digunakan untuk memeriksa saiz bayi dan
mencari kecacatan atau masalah lain dengan bayi dalam kandungan.

Anda mungkin berminat:

Apakah Punca Kecacatan Bayi yang Baharu Lahir?

Bilakah Kecacatan pada Bayi dalam Kandungan Boleh Dikesan?

Perihal ujian diagnostik

Sekiranya hasil pemeriksaan saringan tidak normal, doktor biasanya menawarkan ujian diagnostik lebih lanjut untuk menentukan sama ada kecacatan kelahiran atau masalah lain yang
 mungkin timbul dengan bayi dalam kandungan
.

Ujian diagnostik ini juga ditawarkan kepada wanita yang mempunyai kehamilan berisiko tinggi seperti:

Berusia 35 tahun atau lebih tua

Pernah mempunyai kehamilan terdahulu yang terjejas oleh kecacatan kelahiran

Mempunyai penyakit kronik seperti lupus, tekanan darah tinggi, diabetes, atau epilepsi (sawan)

Menggunakan ubat-ubatan tertentu.

Ultrabunyi resolusi tinggi

Ultrabunyi ini, juga dikenali sebagai ultrabunyi tahap II, digunakan untuk melihat dengan terperinci kemungkinan kecacatan kelahiran atau masalah lain pada bayi dalam kandungan yang disyaki daripada ujian saringan sebelum ini.

Ia biasanya dilakukan antara minggu ke-18 dan 22 kehamilan.

Chorionic Villus Sampling (CVS)

CVS adalah ujian di mana doktor mengambil secebis kecil plasenta, yang dikenali sebagai
 chorionic villi
, yang kemudiannya diuji untuk memeriksa
gangguan kromosom atau genetik pada bayi.

Umumnya,
ujian CVS ditawarkan kepada wanita yang mendapat keputusan yang tidak normal
 pada ujian saringan trimester pertama atau kepada wanita yang berisiko tinggi.

Ia dilakukan antara 10 hingga 12 minggu kehamilan, lebih awal daripada amniosentesis.

Amniosentesis

Amniosentesis adalah ujian diagnostik di mana doktor mengumpul sedikit cecair amniotik di sekitar bayi.

Cecair kemudian diuji untuk mengukur tahap protein bayi, yang mungkin menunjukkan kecacatan kelahiran tertentu.

Sel-sel dalam cecair amniotik (air ketuban) boleh diuji untuk
gangguan kromosom, seperti sindrom Down
, dan masalah genetik, seperti penyakit cystic fibrosis atau Tay-Sachs.

Umumnya, amniosentesis ditawarkan kepada wanita yang mendapat keputusan yang tidak normal pada ujian saringan atau kepada wanita yang mungkin berisiko tinggi.

Ia dilakukan di antara 15 hingga 18 minggu kehamilan. Berikut adalah beberapa protein yang diukur dalam ujian amniosentesis.

AFP

AFP bermaksud alpha-fetoprotein, protein yang dihasilkan oleh bayi yang belum lahir. Tahap AFP yang tinggi dalam cecair amniotik mungkin bermakna bahawa
bayi mempunyai kecacatan yang menunjukkan pembukaan dalam tisu badan.

AChE

AChE bermaksud acetylcholinesterase, enzim yang dihasilkan oleh bayi yang belum lahir.
Enzim ini boleh keluar darpada bayi ke air ketuban yang mengelilinginya
 jika terdapat pembukaan dalam tiub neural.

Tidak semua kecacatan bayi dalam kandungan boleh didiagnosis.

Ada yang hanya dikesan selepas kelahiran, bahkan setelah lanjut usia.


5 Makanan Menguatkan Gigi Anak Anda

Mahukan gigi anak kuat dan sihat? Pastikan mereka mengambil makanan yang baik untuk gigi anak ini…

Untuk mendapatkan lebih banyak info tentang Kesihatan Mulut, sila dapatkannya
di sini
.

Makanan yang baik untuk gigi anak

Sebagai ibu bapa, anda memahami pentingnya pemakanan dan diet yang sihat untuk anak anda.

Dengan menggalakkan anak anda mendapat makanan yang baik untuk gigi, anda akan membantu gigi dan enamel mereka kekal kuat dan sihat untuk tempoh masa yang lama.

Berikut makanan membantu menguat gigi anak anda:

1. Produk tenusu

Produk tenusu
 seperti susu, keju dan yogurt kaya dengan kalsium, yang bukan sahaja menguatkan mineral dalam tulang tetapi juga membantu membuatkan gigi anak kuat dengan menguatkan enamel.

Selain itu, beberapa produk tenusu membantu mendorong
penghasilan air liur
 yang melindungi gigi terhadap bakteria.

Galakkan anak anda untuk mendapatkan produk tenusu dengan makanan mereka atau sebagai makanan ringan.

Produk tenusu membantu dalam meningkatkan tahap pH di mulut dan mengurangkan kesan asid yang dihasilkan oleh plak gigi.

Selain itu, paras pH yang tinggi juga dapat mencegah kerosakan dan rongga gigi.

Pastikan anda tidak memberikan susu berperisa kerana ia mengandungi jumlah gula yang tinggi yang mengurangkan manfaat kesihatan.

2. Protein

Protein penting untuk gusi dan gigi anak yang sihat. Anda boleh memasukkan
protein ke dalam diet
 anak-anak anda melalui daging seperti ayam dan daging lembu.

Fosforus dalam protein haiwan ini perlu untuk kesihatan mulut yang lebih baik.

Jika anak anda tidak sukakan daging, masukkan telur seperti kuning telur yang mempunyai tahap fosforus yang tinggi.

 Jika anda adalah keluarga vegetarian, pertimbangkan tauhu dan kekacang kerana ia adalah sumber protein yang sangat baik.

3. Vitamin C

Pastikan anak anda mengambil makanan yang
tinggi vitamin C
 yang terdapat dalam buah sitrus, strawberi, kiwi, sayuran hijau, lada, kentang, tembikai, dan sebagainya.

Vitamin C dianggap sebagai
vitamin untuk gigi dan gusi
kerana ia mengurangkan jumlah bakteria di dalam mulut, mencegah penyakit gingivitis atau gusi dan meningkatkan kesihatan gusi.

Walau bagaimanapun, berhati-hati dengan buah-buahan berasid kerana pendedahan kepada asid yang terdapat di dalamnya boleh merosakkan enamel pada gigi.

Untuk meminimumkan kesannya, pastikan
anak anda minum banyak air
 untuk mencuci asid dan gula daripada gigi.

4. Bijirin penuh

Ia adalah bijirin yang tidak ditapis yang mengekalkan bahagian yang sihat seperti komponen berkhasiat dan serat.

Selain itu,
 bijirin penuh
kaya dengan magnesium yang membantu membina enamel gigi.

Baca juga:

Sebaliknya,
karbohidrat
halus adalah biji-bijian yang dipecah menjadi gula mudah. Ini tidak seperti berkhasiat seperti bijirin penuh dan menyebabkan lebih banyak rongga.

5. Sayuran renyah, antara makanan yang baik untuk gigi anak

Sayuran dan buah-buahan yang renyah seperti lobak, epal, kubis, dan lain-lain, anda membantu memastikan gigi anak anda kekal sihat.

Sayuran-sayuran
 yang renyah memerlukan banyak mengunyah dan memecahkan zarah yang kecil. Zarah-zarah ini membantu dalam menghapuskan plak dan serpihan pada gigi kanak-kanak.

Anda juga boleh memasukkan saderi dalam diet mereka kerana ia disebut sebagai “floss alam” kerana kehadiran helai berserabut dan kandungan air yang tinggi, yang kedua-duanya membantu meningkatkan kesihatan gigi.


Ini Jarak Bayi Dapat Lihat Dengan Jelas, Barulah Puas Si Manja Tatap Wajah Mama Papa

Untuk tahun pertama kehidupan, penglihatan si manja akan berkembang cepat tetapi berbeza berbanding individu dewasa. Ini yang perlu anda fahami mengenai penglihatan
bayi baru lahir.

Untuk mendapatkan lebih banyak info tentang Keibubapaan, sila dapatkannya
di sini.

Perkembangan penglihatan bayi baru lahir

Semasa di dalam kandungan lagi, bayi sudah boleh membezakan antara cahaya terang dan gelap.

Selepas dilahirkan, mereka akan melihat bentuk dengan mengikut garis di mana cahaya terang dan gelap bertemu.

Pun begitu, si manja memerlukan tempoh beberapa minggu sebelum melihat warna pertama mereka iaitu merah.

Umumnya, pada minggu dan bulan pertama,
bayi belajar menggunakan mata
 – atau lebih tepat mata mereka ‘belajar’ bagaimana untuk melihat.

Walaupun setiap mata mempunyai struktur fizikal yang diperlukan untuk melihat secara normal, namun kedua-dua belah mata masih perlu belajar untuk ‘bekerjasama’.

B
inocular vision
 ini cenderung untuk berkembang dengan pantas bagi tempoh beberapa minggu dan bulan pertama kehidupan.

Ayuh, kita mendalami beberapa fakta menarik penglihatan bayi baru lahir!

Penglihatan bayi baru lahir: Perkembangan 3 bulan pertama

Bayi yang baru lahir
 hanya boleh memusatkan jarak penglihatan mereka sekitar 8 hingga 12 inci daripada wajah mereka.

Ini adalah jarak terbaik untuk menatap wajah ibu dan ayah yang merupakan kegemaran si kecil.

Untuk jarak yang lebih jauh daripada itu, bayi hanya akan dapat melihat bentuk kabur kerana mereka pada ketika ini adalah rabun jauh!

Secara amnya, bayi hanya akan dapat melihat warna hitam, putih dan kelabu. Tak ubah seperti siaran televisyen lama, bukan?

Penglihatan bayi baru lahir: Bila bayi mula dapat melihat dengan jelas?

Persepsi kedalaman dan koordinasi tangan-mata bayi  hanya akan mula berkembang apabila mereka mencapai usia sekitar 5 bulan.

Pada usia 4 hingga 6 bulan,
bayi akan mula mencapai dan menyentuh objek
. Jika sebelum ini si manja mungkin mencapai sesuatu daripada anda, ia hanyalah berlaku secara kebetulan.

Anda mungkin pernah mendengar istilah penglihatan 20/20, yang dianggap sebagai ketajaman penglihatan normal, betul tak?

Walau bagaimanapun, pada usia 6 bulan, ketajaman penglihatan si manja hanya pada sekitar 20/100.

Anak akan dapat mencapai tahap ketajaman penglihatan individu dewasa sehingga
mereka berusia 4 atau 5 tahun
.

Anda akan melihat bagaimana penglihatan menjadi elemen penting dalam kemampuan bayi untuk menyelaraskan pengerakan seluruh tubuh seperti
berdiri dan berjalan
.

Perkembangan koordinasi mata

Menjelang usia 8 hingga 12 bulan, si manja semakin menghampiri ulang tahun pertama kelahirannya, koordinasi antara mata, pergerakan dan memori adalah sangat kuat.

Anda pastinya menyedari peningkatan luar biasa si manja dalam kemampuannya untuk menggolekkan bola, mengambil mainan dan barangan kecil serta menyuap diri sendiri makanan seperti bijirin atau hirisan buah.

Sebarang aktiviti yang mendorong koordinasi mata-tangan bayi, seperti
bermain susunan kotak atau blok
, boleh membantu mendorong memperkuatkan kemampuan bayi untuk melihat, menyentuh dan mengingati perkara tertentu mengenainya.

Baca juga:

Penglihatan bayi baru lahir: Aspek kesihatan

Bagaimana pula aspek penjagaan kesihatan mata si kecil?

Sudah tentu cara terbaik untuk
menjaga tahap kesihatan mata mereka
 adalah melalui pemeriksaan mata profesional secara berkala.

Jadi ibu ayah perlu membawa bayi untuk berjumpa pakar pediatrik atau pakar mata bertauliah, sejurus selepas bayi dilahirkan.

Kebaikan penyusuan untuk mata

Dalam kajian perbandingan,
si manja menyusu badan
 menunjukkan ketajaman penglihatan lebih baik berbanding dengan
bayi yang diberikan susu formula
.

Penemuan ini amat ketara
bagi bayi pramatang
.

Kehadiran
bahan kimia yang dikenali sebagai asid docosahexaenoic (DHA)
 dalam susu ibu mungkin menjadi antara penyumbang untuk kelebihan ini.

DHA adalah salah satu komponen struktur utama retina mata.

Sama seperti tisu, semakin banyak nutrien yang diberikan maka tisu akan tumbuh dan berfungsi dengan baik. Begitu juga keadaannya dengan fungsi retina.

Merangsang perkembangan penglihatan bayi baru lahir

Pada tahun pertama, otak dan
mata si manja
 akan mula menyelaraskan gambar dan mengingati apa yang dilihatnya.

Sebagai ibu bapa, anda boleh memainkan peranan penting dalam membantu perkembangan dan kesihatan mata si manja yang baru lahir.

Ini kerana seawal minggu pertama, bayi akan mula bertindak balas terhadap pergerakan dan mula fokus pada wajah anda.

Dengan memberikan rangsangan betul, anda dapat meningkatkan rasa ingin tahu, jangka masa perhatian, ingatan dan perkembangan sistem saraf bayi.

Selain wajah manusia, warna terang, corak kontras dan pergerakan adalah perkara yang paling disukai
bayi baru lahir
.

Pastikan si manja mempunyai banyak perkara menarik untuk dilihat setiap hari, seperti pemandangan di taman pada waktu petang.

Gambar atau sebarang mainan berwarna hitam putih akan dapat menarik minat bayi untuk tempoh yang lebih lama berbanding objek sama dengan warna lebih bervariasi.

Tidak lama lagi bayi akan tersenyum apabila anda menghampiri mereka.

Bukankah itu momen yang paling mengujakan bagi setiap ibu bapa?


Jom Belajar Cara Urut Si Manja, Manfaat Bukan Untuk Bayi Saja, Tapi Juga Ibu

Ibu-ibu pernah tak mengurut bayi? Tahu tak, sebenarnya ada banyak kebaikan urutan untuk si manja. Teruskan membaca perkongsian artikel Hello Doktor ini untuk mengetahui lebih lanjut.

Galakkan untuk mengurut bayi

Walaupun pada dasarnya masih banyak penyelidikan lebih lanjut diperlukan, namun hasil dalam beberapa kajian menunjukkan terdapat kebaikan urutan kepada bayi. Bahkan, ia dikatakan membantu dalam
proses tumbesaran yang sihat.

Mengurut bayi menawarkan pelbagai manfaat. Dengan setiap sentuhan lembut, bayi akan berasa disayangi dan dikasihi. Sudah tentu ia secara tidak langsung akan
mengukuhkan hubungan antara ibu dan anak
.

Anda ingin cuba melakukan urutan kepada si manja tetapi tidak pasti di mana harus bermula? Ini caranya.

Untuk mendapatkan lebih banyak info tentang Keibubapaan, sila dapatkannya
di sini.

Kebaikan urutan kepada bayi

Sebelum mengetahui cara mengurut bayi, jom fahami terlebih dahulu manfaat bagi setiap urutan dan sentuhan yang dilakukan.

Antara kebaikan urutan adalah seperti:

1. Ketenangan otot dan singkirkan tekanan

Urutan yang dilakukan kepada bayi dapat melegakan tekanan mereka dengan merangsang pembebasan oksitosin, neurohormon yang baik dan menurunkan kadar kortisol – hormon stres.

Ia mengendurkan otot, merangsang tumbesaran dan sangat bagus untuk
 bayi kolik – keadaan di mana bayi akan menangis untuk jangka masa yang panjang
.

2. Merangsang sistem saraf

Mengurut bayi mendatangkan manfaat kepada sistem saraf bayi kerana ia dapat meningkatkan
perkembangan kemahiran motorik mereka
.

3. Tidur lebih baik

Bayi yang diurut juga akan tidur dengan baik. Kelebihan ini memberikan faedah dalam proses tumbesaran otot yang lebih cepat hingga kepada peningkatan tindak balas imun.

Urutan juga membolehkan lebih banyak hormon melatonin terhasil – hormon yang boleh menyebabkan rasa mengantuk dan mempercepatkan tidur.

4. Memperbaiki kualiti kehidupan bayi

Kebaikan urutan adalah ia boleh menjadi cara untuk menenangkan
bayi dengan sindrom Down
 atau
cerebral palsy
.

Bayi pramatang juga akan menunjukkan perkembangan motor
 yang lebih baik apabila diurut secara berkala. Malahan, mereka juga akan menambah berat badan lebih cepat berbanding bayi pramatang yang tidak pernah diurut.

5. Meningkatkan peredaran darah

Mengurut bayi anda juga akan dapat membantu meningkatkan peredaran darah dan juga menurunkan rasa ketidakselesaan yang berpunca oleh gas atau keasidan, kembung perut mahupun
pertumbuhan gigi
.

Urutan akan merangsang saraf yang melalui saluran usus sehingga memberikan manfaat kepada sistem pencernaan.

6. Perkembangan psikologi dan sosial

Berdasarkan laporan daripada
Asian Nursing Research Journal,
rangsangan sentuhan semasa urutan akan memberikan kesan positif terhadap
perkembangan psikologi dan sosial bayi
 di samping memperkuatkan ikatan bayi dengan ibu bapa.

7. Mengatasi kemurungan selepas bersalin

Dikatakan mengurut adalah berkesan untuk
mengatasi kemurungan selepas bersalin atau dalam bahasa mudahnya, meroyan
, dalam kalangan ibu-ibu.

Umumnya, ibu yang tertekan menunjukkan mood dan tingkah laku yang lebih baik ketika mereka mengurut bayi mereka secara berkala.

Tip mengurut bayi

Sebelum melakukan urutan, ada beberapa
 teknik yang perlu ibu (atau bapa) ketahui
, antaranya:

Masa

Waktu terbaik untuk memulakan urutan bayi adalah ketika mereka terjaga dan dalam keadaan tenang.

Pilih masa antara 2
sesi penyusuan
. Jarakkan tempoh masa lebih kurang 45 minit daripada sesi penyusuan terakhir si manja.
Anda juga disarankan untuk menunggu 15 minit selepas mengurut sebelum menyusukan bayi.

Persekitaran

Urut bayi anda di tempat yang tenang dan memberikan keselesaan buat kalian berdua.

Baringkan si manja di atas tuala agar mereka berasa selesa. Sesi urutan juga boleh dilakukan di atas meja
menukar lampin
 atau di atas katil anda.

Teruskan berbual

Sentiasa berkomunikasi semasa anda mengurut bayi.

Anda boleh mengulangi nama mereka dan perkataan ‘santai’ untuk menolong mereka berasa tenang, selain daripada bercerita atau menyanyikan lagu kanak-kanak kegemaran si manja.

Penggunaan minyak

Sekiranya menggunakan minyak, pilih produk tanpa wangian dan selamat kerana bayi mungkin memasukkan jari ke dalam mulut mereka.

Jenis urutan bayi

Urutan kaki

Genggam sebelah kaki si manja dengan lembut dan lakukan urutan lembut daripada bahagian paha ke pergelangan kaki.

Ulang teknik mengurut bayi ini beberapa kali sebelum melakukannya ke kaki sebelah.

Urutan perut

Letakkan tapak tangan pada bahagian tengah perut si manja. Menggunakan hujung jari, lakukan gerakan urutan perlahan dan lembut mengikut arah jam.

Ulangi urutan ini beberapa kali.

Urutan lengan

Lakukan gerakan perlahan pada lengan si manja. Bermula dengan bahunya dan bergerak ke bahagian pergelangan tangan.

Ulangi 2 hingga 3 kali sebelum beralih ke lengan yang sebelah lagi.

Urutan leher

Berikan sokongan bahagian badan atas dan kepala si manja menggunakan sebelah tangan.

Letakkan ibu jari tangan sebelah ke satu sisi leher bayi dan 2 jari di sisi bertentangan. Kemudian gunakan hujung jari lakukan usapan lembut dengan gerakan membulat.

Ulangi gerakan tersebut untuk beberapa kali.

Urutan melegakan kolik

Pertama sekali, berikan bayi urutan pada bahagian perut.

Kemudian bengkokkan lutut ke perutnya dan tahan selama 30 saat sebelum melepaskannya. Ulangi kaedah mengurut bayi ini beberapa kali.

Letakkan sebelah tapak tangan pada perut bayi. Lurutkan tangan dengan lembut daripada perut ke bahagian bawah, ia
membantu melepaskan gas yang tersimpan.
 Ulangi gerakan ini jika perlu.

Memberikan ketenangan

Urutan bayi adalah terapi menenangkan untuk mereka dan mengeratkan ikatan antara anda dan si manja. Namun, tidak semua bayi suka apabila diurut.

Jika ia tidak berjaya pada kali pertama, mungkin anda boleh mencubanya beberapa kali sebelum mendapatkan teknik urutan yang betul dan bersesuaian dengan bayi.


Bunga Kembang Semangkuk Boleh Legakan Batuk Anak, Ini Manfaat Lain Ibu Perlu Tahu

Pernah dengar mengenai bunga kembang semangkuk tak? Dengarnya khasiat kembang semangkuk ini dapat membantu mengatasi masalah anak batuk, betul ke?

Jom ketahui lebih lanjut mengenainya dalam perkongsian artikel ini. Moga bermanfaat!

Untuk mendapatkan lebih banyak info tentang Keibubapaan, sila dapatkannya
di sini.

Apa itu bunga kembang semangkuk?

Selain dikenali dengan nama saintifiknya
Scaphium affine
atau
 Sterculia lychnophora
, kembang semangkuk turut dipanggil dengan nama
Malva nut
.

Ia merupakan spesies pokok malar hijau yang berasal dari Myanmar, Kemboja, Laos, Vietnam, Thailand, Semenanjung Malaysia, Sumatera dan Borneo.

Dipercayai terdapat banyak khasiat kembang semangkuk terutamanya dalam bidang masakan dan perub
atan tradisi
onal.

Biji kembang semangkuk ini banyak digunakan dalam perubatan tradisional Cina sebagai penyejuk dan turut digunakan untuk merawat
masalah berkaitan gastrousus
 serta memberi kelegaan kepada ketidaks
elesaan te
kak.

Keajaiban tumbuhan ini adalah apabila direndamkan d
i dalam a
ir, ia akan mengembang hingga 8x ganda dan membentuk jisim a
gar-ag
ar berbentuk tidak sekata yang berwarna coklat kemerahan.

Baca juga:

Khasiat kembang semangkuk untuk anak batuk dan sembelit

Bercakap mengenai ketidakselesaan tekak, jika
anak mengalami batuk
, sudah tentu sebagai ibu bapa, kita akan berasa susah hati. Biasanya jalan yang dipilih untuk merawat situasi tersebut adalah dengan memberikan u
bat bat
uk.

Tetapi menerusi perkongsian hantaran di laman Facebook milik Dr Mazliana Mazlan, kembang semangkuk ini dikatakan cara yang dapat membantu menyembuhkan anak yang kerap batuk.

Menurutnya, kandungan bassorin dalam kembang semangkuk berperanan untuk membantu mengurangkan keradangan pada s
el ba
dan.

Pastinya anda akan tertanya, “Nak ke
anak minum air
 rendaman kembang semangkuk ini?”. Jangan bimbang, kerana rasa air rendaman ini adalah sama seperti air kosong sahaja.

Apa yang perlu anda lakukan hanyalah merendamkan
sebiji bunga kembang
 semangkuk
 ke dalam 1 jug air. Berikan anak minum air rendaman itu sedikit demi sedikit sehingga habis. Lakukannya setiap hari sehingga an
ak se
mbuh.

Air rendaman kembang semangkuk ini juga dipercayai boleh dijadikan air pelawas untuk anak yang kerap
mengalami sembelit
. Caranya sama seperti untuk merawat batuk tadi.

Tetapi adakah kegunaan kembang semangkuk hanya untuk batuk dan sembelit? Seperti yang dinyatakan sebelum ini, banyak khasiat kembang semangkuk, bukan hanya untuk mengubati batuk atau sembelit.

Jom ketahui lebih lanjut manfaat tumbuhan ini.

Bunga kembang semangkuk dalam perubatan

Perubatan tradisional Cina

Menurut perubatan tradisional Cina, penggunaan
Malva nut
adalah untuk:

Mengeluarkan haba daripada paru-paru

Mengubati sakit tekak

Menangani ketoksikan

Menenangkan usus

Jadi bagi mereka yang mengalami gejala seperti
suara serak
, batuk kering, sakit dan tekak kering kerana haba panas dalam paru-paru, sembelit,
sakit kepala
 dan mata merah, disarankan mengambil kembang semangkuk.

Caranya dengan memasukkan 1 atau 2 biji kembang semangkuk ke dalam secawan besar air mendidih. Kemudian diminum airnya.

Juga, adalah menjadi kebiasaan dalam perubatan tradisional Cina untuk menggunakan kembang semangkuk sebagai sebahagian daripada formula herba untuk merawat individu.

Seperkara yang perlu anda ketahui, walaupun kembang semangkuk mempunyai banyak khasiat kepada kesihatan, namun ia perlulah digunakan mengikut had yang ditetapkan.

Anda tidak boleh menggunakan lebih daripada 3 biji kembang semangkuk bagi setiap air minuman yang dididihkan. Jika berlebihan, boleh mengembangkan gejala seperti kahak berair putih, loya, batuk dan lidah bengkak.

Manakala bagi individu yang kerap mengalami
masalah penghadaman
, sakit perut atau
cirit-birit
harus mengelakkan pengambilan bunga kembang semangkuk sepenuhnya.

Biji bunga kembang semangkuk dalam Ayurveda

Dalam perubatan Ayurveda pula, kembang semangkuk dikenali sebagai
Nirinjan Phal
atau
Umasmango.

Antara khasiat tumbuhan ini berkaitan Ayurveda adalah:

Penyejukan

Memandangkan ia menyejukkan badan, kembang semangkuk disyorkan untuk:

Demam

Batuk

Selesema

Kahak

Resdung

Asma

Sakit tekak

Tonsillitis

Jangkitan tekak

Pergerakan usus tidak teratur

Sakit kepala akibat haba dalaman

Insomnia dan
gangguan tidur
 akibat haba dalaman

Virility

Membersih dan menyahtoksin

Sebagai agen penyahtoksin, antiradang, dan antioksida:

Jerawat

Jeragat

Penyakit kulit

Untuk membersihkan organ kencing untuk mencegah
jangkitan saluran kencing (UTI)

Untuk membuang toksin dalam badan akibat pencernaan tidak teratur

Menyingkirkan pengekalan air dalam badan

Melegakan
pedih ulu hati

Melegakan sembelit

Kegunaan lain bunga kembang semangkuk

Ingin cuba membuat teh kembang semangkuk? Pertama sekali anda perlu memprosesnya menjadi pulpa.

Rendamkan kembang semangkuk semalaman menggunakan air yang ditapis.

Ia akan mengembang 8x ganda daripada saiz asalnya. Anda boleh menambah air jika perlu bagi memastikan ia kembang sepenuhnya.

Saranan terbaik adalah untuk memasukkan bekas rendaman ini
ke dalam peti ais.

Apabila sudah kembang, anda boleh mengeluarkan biji dan kulit keras yang terdapat pada ‘agar-agar’ kembang semangkuk.

Kemudian, masukkan ‘agar-agar’ tersebut dalam kain muslin dan picitkan.

Picitan tersebut akan menghasilkan pulpa halus yang boleh ditambah ke dalam minuman.

Resipi minuman kembang semangkuk

Bahan-bahan:

Pulpa kembang semangkuk

Daun pandan

Gula perang

Kayu manis

Halia

Likuoris (gula akar manis)

Air secukupnya

Cara penyediaan

Masukkan air, pandan, halia, likuoris dan kayu manis. Renehkan selama 10 minit.

Kacau untuk melarutkan gula, kemudian masukkan pulpa kembang semangkuk.

Biarkan ia mendidih seketika dan tutupkan api.

Biarkan ia sejuk sebelum diminum.

Jika terdapat sebarang pertanyaan tentang kesesuaian pengambilan bunga kembang semangkuk ini, terutamanya untuk mengubati batuk atau sebarang masalah kesihatan pada anak, berjumpalah dengan doktor untuk mendapatkan lebih kepastian.


Baru Trimester Pertama, Tapi Ibu Sudah Mula Sakit Pinggang? Cuba Petua Ini

Kerap alami masalah sakit pinggang ketika hamil trimester 1? Adakah ia keadaan yang normal atau disebabkan oleh masalah kesihatan?

Dalam artikel ini Hello Doktor akan menjelaskan punca sakit pinggang semasa awal kehamilan dan cara untuk mengatasinya. Semoga bermanfaat.

Untuk mendapatkan lebih banyak info tentang Kehamilan, sila dapatkannya
di sini.

Punca sakit pinggang ketika hamil trimester 1

Antara masalah yang sering dialami oleh kebanyakan wanita semasa mengandung adalah
sakit belakang badan
 atau sakit pinggang.

Terdapat pelbagai faktor penyumbang kepada masalah sakit belakang yang terjadi ini. Bagi sesetengah wanita, ia merupakan
tanda awal kehamilan
.

Jika anda antara wanita yang mengalami masalah sakit pinggang ketika hamil trimester 1, faktor berikut mungkin puncanya.

Peningkatan hormon

Semasa kehamilan, tubuh anda mengeluarkan hormon yang membantu ligamen dan sendi di pelvis untuk melembut dan melonggar. Ia penting untuk
proses kelahiran bayi
 nanti.

Pun begitu, hormon tersebut tidak hanya berfungsi pada pelvis. Ia bergerak ke seluruh tubuh dan menjejaskan semua sendi anda.

Pada
trimester pertama kehamilan
, kelembutan dan kelonggaran ini secara langsung memberi kesan kepada belakang badan.

Tekanan, antara punca sakit pinggang ketika hamil trimester 1

Tekanan boleh menjadi penyumbang kepada sakit belakang – sama ada
sedang hamil
 atau tidak. Ini kerana tekanan meningkatkan kesakitan dan kekejangan otot, terutamanya pada bahagian yang lemah.

Trimester kedua dan ketiga

Selain daripada rasa sakit pinggang semasa awal kehamilan , keadaan ini juga boleh berlarutan sehingga trimester yang seterusnya.

Faktor-faktor lain turut menyumbang bagi memburukkan lagi masalah sakit belakang tersebut, seperti:

Peralihan pusat graviti

Apabila
perut semakin membesar
, pusat graviti akan ‘berubah’ ke hadapan. Ini membawa kepada perubahan postur yang boleh menjejaskan cara anda duduk, berdiri, bergerak dan tidur.

Postur yang tidak baik, berdiri terlalu lama dan membongkok boleh mencetuskan atau memburukkan lagi sakit belakang.

Pertambahan berat

Belakang badan juga perlu menyokong berat bayi yang semakin meningkat. Keadaan tersebut sekali gus boleh menegangkan otot. Ditambah dengan masalah postur yang tidak baik, masalah sakit belakang sememangnya akan tercetus.

Wanita hamil yang mempunyai
berat badan berlebihan
 atau mengalami sakit pinggang
sebelum hamil
 berisiko lebih besar untuk sakit belakang sepanjang kehamilan nanti.

Merawat sakit pinggang ketika hamil trimester 1

Anda tidak boleh menyingkirkan masalah sakit belakang ini 100%, tetapi beberapa petua ini boleh membantu mengurangkan kesakitan.

Postur berdiri dan berjalan

Membongkok akan memberikan tekanan kepada tulang belakang. Jadi cuba pastikan belakang badan anda lurus apabila berjalan atau berdiri.

Postur tidur

Cuba
tidur mengiring
 atas tilam yang kukuh. Selain itu, letakkan juga bantal di antara lutut dan perut untuk mengurangkan ketegangan belakang badan anda.

Paling penting, pastikan semasa tidur kepala anda berada di atas bantal dan bukannya bahu.

Postur duduk, atasi sakit pinggang ketika hamil trimester 1

Cuba duduk dengan badan lurus dan bahu disandarkan ke belakang. Semasa duduk, letakkan bantal kecil atau tuala digulungkan pada belakang untuk menggalakkan anda duduk tegak.

Pastikan kaki mencecah lantai. Manakala pinggul dan lutut berada pada sudut 90°.

Baca juga:

Pemilihan kasut

Pakai kasut rata dan selesa dengan sokongan lengkungan yang baik.

Pek haba atau botol air panas

Letakkan pada bahagian yang menyakitkan bagi membantu mengurangkan kesakitan semasa kehamilan.

Pastikan pek haba tidak terlalu panas dan jangan biarkan ia di belakang badan untuk tempoh melebihi 10 minit.

Amalan ini dapat menggalakkan pengeluaran endorphin – penahan sakit semula jadi tubuh.

Senaman relaksasi, bantu atasi sakit pinggang semasa awal kehamilan

Pernafasan mendalam dan
teknik relaksasi
 lain boleh membantu melegakan sakit pinggang yang disebabkan oleh ketegangan otot berkaitan tekanan belakang badan.

Senaman fizikal

Aktiviti seperti berjalan, berenang dan kelas regangan adalah cara untuk mengurangkan sakit belakang semasa kehamilan. Ia dapat mengurangkan kekejangan otot, antara punca sakit pinggang.

Berdiri lama penyebab sakit pinggang ketika hamil trimester 1

Sekiranya dalam pekerjaan anda perlu berdiri, pastikan kerap menukar kedudukan, seperti meletakkan sebelah kaki di atas bangku atau kotak dan menukar kaki setiap 5 minit atau lebih.

Pastikan juga tempat kerja anda berada pada ketinggian yang selesa dan menghalang diri daripada membongkok.

Tip lain yang boleh dicuba:

Jika anda perlu mengambil sesuatu, ingat untuk mencangkung dan bukannya membongkok

Elakkan mengangkat barang berat

Apabila perut  membesar, pertimbangkan untuk memakai tali pinggang sokongan untuk membantu mengurangkan tekanan di belakang

Pek ais juga boleh melegakan sakit belakang

Banyakkan berehat

Jika sakit belakang semakin bertambah, berunding dengan doktor untuk mendapatkan ubat bagi merawat keradangan. Jangan mengambil sebarang ubat tanpa kebenaran doktor.

Pemeriksaan doktor mengenai sakit pinggang semasa awal kehamilan

Sakit belakang adalah normal pada fasa kehamilan. Namun dalam beberapa kes, ia boleh menjadi masalah serius seperti
kelahiran pramatang
 atau
jangkitan saluran kencing
.

Sekiranya sakit pinggang yang disertai demam, sensasi terbakar semasa kencing atau
pendarahan faraj
, hubungi doktor segera.


Imbasan CT Tulang Belakang Lumbar

Ketahui asas-asasnya

Apakah itu imbasan CT tulang belakang lumbar?

Imbasan CT (computed tomography), sering dirujuk sebagai imbasan CAT, ialah sejenis X-ray yang menghasilkan imej potongan melintang di bahagian khusus dalam badan. Dalam kes imbasan CT tulang belakang lumbar, doktor boleh melihat potongan melintang bahagian belakang bawah. Mesin pengimbas mengelilingi badan dan menghantar imej ke dalam skrin komputer dimana ia disemak oleh juru teknik.

Bahagian lumbar tulang belakang ialah bahagian yang kerap mengalami masalah. Tulang belakang lumbar ialah bahagian paling bawah tulang belakang dan terdiri dari 5 tulang vertebra termasuk sakrum dan koksiks (tulang ekor). Salur darah besar, urat saraf, tendon, ligamen dan tulang rawan juga merupakan sebahagian dari tulang belakang lumbar.

Mengapa ujian ini dijalankan?

CT memberikan imej bahagian bawah belakang yang teliti dengan cepat. Ia mungkin digunakan untuk mencari:

Kecacatan kelahiran tulang belakang bagi kanak-kanak

Kecederaan pada tulang belakang bawah

Masalah tulang belakang apabila MRI tidak boleh digunakan

Ia juga boleh digunakan semasa atau selepas X-ray urat tunjang dan akar urat tunjang (myelography) atau X-ray cakera tulang belakang (discography).

Perkara yang perlu anda tahu sebelum ujian

Apa yang anda perlu tahu sebelum menjalani ujian ini?

Kadangkala, keputusan ujian CT anda mungkin berbeza dengan keputusan dari ujian-ujian jenis X-ray yang lain, MRI (magnetic resonance imaging) atau imbasan ultrasonik, kerana imbasan CT memberikan pandangan yang berbeza.

Kanak-kanak yang memerlukan imbasan CT mungkin memerlukan arahan khusus. Jika anak itu terlalu kecil untuk duduk diam atau takut, doktor mungkin memberikan ubat (ubat penenang) untuk membantu menjadi lebih tenang.

Jika anak anda dijadualkan untuk imbasan CT, sila bincang dengan doktor tentang keperluan imbasan tersebut serta risiko radiasi kepada anak anda.

MRI mungkin memberikan lebih banyak maklumat berbanding imbasan CT tentang cakera tulang belakang dan urat tunjang. Apabila imbasan CT tulang belakang dibuat bersama myelogram, ia dipanggil CT myelogram. MRI tulang belakang sering dilakukan sebagai ganti kepada CT myelogram.

Ketahui apa yang berlaku

Apakah persediaan ujian ini?

Ujian ini tidak invasif.

Anda mungkin mahu memakai pakaian yang longgar dan selesa kerana anda perlu baring di atas meja. Anda juga akan disuruh untuk mengalihkan sebarang perhiasan dan barang-barang besi yang lain dari badan anda. Beritahu doktor jika anda ada implan besi dari prosedur sebelum ini.

Sebelum menjalani imbasan CT, beritahu doktor jika anda mengalami mana-mana keadaan di bawah:

Alahan kepada kontras (barium)

Diabetes kerana puasa boleh merendahkan gula dalam darah

Hamil

Apa yang berlaku ketika ujian ini?

Anda akan disuruh baring atas meja sempit yang meluncur ke dalam pusat pengimbas CT.

Apabila anda sudah berada di dalam pengimbas, mesin X-ray akan berpusing mengelilingi anda (pengimbas “spiral” moden boleh melakukan pemeriksaan tanpa henti).

Sebuah komputer akan menghasilkan imej asing bahagian tulang belakang yang dinamakan kepingan. Imej-imej ini akan disimpan, dilihat di skrin komputer atau dicetak di atas filem. Model bahagian tulang belakang 3 dimensi boleh dicipta dengan menggabungkan kepingan-kepingan tersebut.

Anda harus duduk diam semasa ujian. Pergerakan boleh menyebabkan imej kabur. Anda mungkin disuruh tahan nafas untuk jangka masa pendek.

Selepas satu pusingan imbasan, anda mungkin disuruh untuk tunggu sementara juru teknik menyemak imej-imej tersebut untuk memastikan ia cukup jelas dan boleh dibaca dengan betul oleh doktor.

Imbasan tersebut hanya mengambil masa selama 10 ke 15 minit sahaja.

Apa yang berlaku selepas ujian ini?

Selepas ujian, anda boleh menukar semula pakaian anda dan pulang.

Keputusan kebiasaannya mengambil masa sehari untuk diproses. Doktor akan menjadualkan temu janji susulan untuk membincangkan tentang keputusan imbasan anda dan memberitahu bagaimana untuk meneruskannya bergantung kepada bacaannya. Bagi membantu mencapai diagnosis dan rawatan yang terbaik, ujian lain mungkin dilakukan seperti imbasan yang lain, ujian darah atau ujian-ujian diagnostik yang lain.

Memahami keputusan

Apa maksud keputusan saya?

Keputusan normal

 Keputusan dikira normal jika tiada masalah ditemui pada bahagian lumbar dalam imej tersebut.

Keputusan abnormal

Kecacatan kelahiran pada tulang belakang

Masalah tulang

Patah tulang

Hernia cakera lumbar

Stenosis tulang belakang lumbar

Spondylolisthesis

Julat normal bagi ujian ini mungkin berbeza bergantung kepada makmal dan hospital. Sila berbincang dengan doktor anda tentang apa-apa persoalan yang anda ada berkenaan keputusan ujian anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


5 Cara Kuruskan Pipi Yang Tembam, Lakukan Ini Dan Wajah Akan Tampak Bentuk V!

Anda sudah penat diejek dan dicubit
pipi gara-gara ketembaman
 yang membuat orang lain geram atau mungkin cemburu. Sebenarnya, cara kuruskan pipi yang tembam itu tidak susah dan kami boleh cuba membantu usaha anda dengan berkongsikan tip-tip di dalam artikel ini!

Untuk mendapatkan lebih banyak informasi berkenaan Kesihatan Kulit, anda boleh klik
di sini
.

Apa punca pipi anda boleh jadi tembam?

Untuk pengetahuan anda semua, punca ketembaman pada pipi tentu sahaja adalah angkara lemak yang terkumpul lalu terperangkap di situ sekali gus membuat pipi tampak seperti ‘berisi’.

Konsepnya adalah sama dengan
perut yang membuncit
 atau
paha yang menggeleber
 di mana anda mungkin tidak tahu apa punca sebenar sehingga sampai suatu tahap ia mula merisaukan.

Ramai orang yang akan menyalahkan pemakanan sebagai punca utama dan ia memang benar. Pipi anda mungkin akan naik akibat
pengambilan lemak yang berlebihan
 di dalam menu seharian.

Dalam pada itu, ada beberapa lagi punca lain ketembaman pada pipi berlaku seperti yang berikut:

Genetik

Obesiti

Dehidrasi

Pengambilan gula berlebihan

Pengambilan garam berlebihan

Pengambilan ubatan @ rawatan tertentu

Masalah kelenjar tiroid

Kurang aktiviti fizikal

Tidak cukup tidur

Stres atau masalah mental lain

Meskipun ramai yang kata tembam itu comel namun ada juga yang tidak berpendapat sama. Jadi, kami akan cuba memberi anda beberapa cara kuruskan pipi agar ia tidak lagi menjadi masalah.

Cara kuruskan pipi anda boleh cuba!

Buat anda yang inginkan
pipi tirus, dagu runcing dan rahang kecil
, kami punya beberapa tip atau cara nak kuruskan pipi yang kita semua boleh amalkan. Rahsianya, anda cuma perlu lakukan langkah-langkah yang berikut:

#1. Jaga pola pemakanan anda

Pertama dan paling penting, anda sudah tahu bahawa pengambilan lemak, gula serta garam adalah antara punca utama pipi tembam. Jadi, cara pertama adalah
menjaga pola pemakanan anda
.

Meskipun ketiga-tiga unsur ini mungkin agak sukar untuk dielak ekoran makanan masyarakat kita cukup sinonim dengannya, namun anda masih boleh mengurangkan atau mengehadkan semua ini.

Apa yang anda boleh cuba adalah menggantikan lemak, gula atau garam dengan
 nutrien yang lebih sihat
 terutama protein, serat, vitamin dan mineral serta lain-lain yang ternyata menyihatkan.

Cara kuruskan pipi #2. Senaman ringan

Tidak perlu sehingga mengangkat besi di gimnasium setiap hari walaupun itu turut baik bagi anda, tetapi anda mungkin cuma perlu senaman ringan seperti berjalan, berjoging atau berbasikal sahaja.

Ataupun, anda boleh
melakukan senaman pipi di rumah
! Caranya, anda hanya perlu gerakkan pipi dengan cara kembungkan dengan angin, hembuskan dengan perlahan dan ulang banyak kali.

Cara kuruskan pipi #3. Urutan wajah

Selain cara kuruskan pipi melalui senaman, urutan juga mungkin akan membuahkan hasil yang baik. Apa yang anda perlukan cuma apa-apa jenis minyak seperti minyak zaitun atau gamat yang boleh melancarkan urutan.

Selepas pipi dilumurkan minyak, anda cuma perlu
mengurut dengan perlahan
 daripada pipi, turun ke dagu, naik ke dahi dan ulang langkah-langkah ini semula beberapa kali dalam masa sehari.

Baca lagi artikel berkaitan:

Pipi Bengkak dan Pipi Tembam: Jangan Terkeliru

Risau Muka Makin Membulat Lepas Raya? Ini 7 Cara Dapatkan Wajah V Shape TANPA Bedah!

#4. Dapatkan rehat & tidur yang cukup

Individu yang kurang mendapatkan rehat dan tidur biasanya menyebabkan muka menjadi sembap. Ia turut boleh membawa masalah pipi tembam apabila anda begitu kerap atau lama berjaga.

Dalam usaha untuk mengecilkan pipi ekoran punca di atas, dapatkan
 rehat serta tidur yang cukup
 seperti mana yang disarankan oleh ramai pakar yakni sekurang-kurangnya 8 jam sehari.

Cara nak kuruskan pipi #5. Prosedur kosmetik

Sekiranya anda sudah mencuba pelbagai cara tetapi masih tidak membuahkan hasil, mungkin ada
beberapa prosedur kosmetik
 yang anda boleh cuba dalam usaha untuk mengecilkan pipi namun ia datang dengan kos, masa dan risiko yang agak tinggi!

Antara
prosedur yang anda boleh cuba
 adalah
threadlift
,
filler
 atau terapi
skin tightening
. Ingat ya, ia mungkin efektif namun boleh mendatangkan kesan sampingan jika tidak kena caranya.

Mungkin tembam bukan perkara yang teruk?

Cara di atas tadi mungkin cuma sekadar satu ikhtiar dan usaha yang mungkin berkesan bergantung kepada individu itu sendiri. Ia masih memerlukan kajian lanjutan untuk tahu kesahihannya.

Dalam pada itu, anda harus
 mengubah stigma kecantikan
 itu terletak pada kurus, tinggi, putih atau lain-lain kerana ia bukan perkara yang tepat. Ia cuma satu standard yang tidak perlu diikuti.

Sebaiknya, anda mungkin perlu belajar menghargai dan mencintai diri dengan seadanya. Mungkin ketembaman pada pipi itu yang akan membuatkan individu
tampak jauh lebih cantik dan sihat
?


Pemilik Darah Jenis B Yang Mahu Turun Berat Badan, Tak Boleh Makan Ayam?

Sekiranya anda termasuk dalam golongan jenis atau kumpulan darah B, berikut adalah senarai makanan yang boleh diamalkan atau dielakkan dalam usaha meningkatkan kualiti kesihatan
dan menurunkan berat badan.
 Teruskan baca artikel!

Untuk mendapatkan lebih banyak info berkenaan Pemakanan Sihat, anda boleh klik
di sini
.

Jenis darah umum – O, A, B, AB

Jenis darah anda ditentukan oleh genetik dan terdapat 4 jenis darah:

O

A

B

AB

Mereka yang terdiri daripada golongan kumpulan darah B mempunyai rangkaian ciri yang berbeza
berbanding individu berdarah jenis O
 atau A.

Baca lagi artikel berkaitan:

Jenis Darah Anda: A, B, AB Atau O? Ini Sebab PENTING Tahu Darah Sendiri

Kita Tahu Jenis Darah A, B, O, AB, Tapi Apa Pula Darah Bombay Ini? Tak Pernah Dengar Pun

Diet jenis darah diwujudkan oleh Peter D’Adamo, seorang doktor naturopati yang berteori bahawa individu
 bertindak balas dengan pelbagai makanan
 bergantung pada jenis darah mereka.

Rancangan ini diperkenalkan dalam bukunya yang diterbitkan pada tahun 1996 ‘
Eat Right 4 Your Type,’
 yang diperbaharui dengan edisi ulang tahun ke-20 pada tahun 2016.

Teori di sebalik diet adalah dengan memakan makanan dengan lektin (sejenis protein) yang tidak sesuai dengan jenis darah seseorang boleh menyebabkan sel darah
blackouts.

Ini yang disebut aglutinasi, dan mengakibatkan masalah kesihatan seperti penyakit jantung, buah pinggang atau kanser.

Selain itu, D’Adamo juga percaya jenis darah seseorang mempengaruhi kemampuan mereka untuk
mencerna dan menghadam banyak jenis makanan
.

Ini kerana perbezaan pencernaan adalah berkaitan dengan jenis darah yang berbeza.

Makanan yang harus diamal & dielak, mengikut
blood type
!

Berikut adalah garis
makanan yang boleh dimakan dan perlu dielak
 berdasarkan setiap jenis kumpulan darah:

Jenis O:
 Bagi darah jenis O, D’Adamo menyarankan agar menjauhi gandum, tenusu, kafein, dan alkohol. Justeru, amalkan
buah-buahan, sayur-sayuran,
 dan daging organik tanpa lemak

Jenis A:
 Mereka yang darahnya jenis A pula disarankan untuk mengamalkan pemakanan yang cenderung ke arah diet vegetarian, termasuk protein soya, biji-bijian, dan sayur-sayuran. Mereka juga digalakkan untuk
makan makanan organik dan segar

Jenis B:
 Bagi individu kumpulan darah jenis B dikenali sebagai omnivor yang boleh makan pelbagai jenis makanan. Namun, mereka harus menghindari makanan tertentu seperti jagung, gandum, soba, lentil, tomato, kacang tanah, dan ayam, sebaliknya digalakkan memilih daging kambing, arnab, sayur-sayuran hijau, telur, dan
 produk susu rendah lemak

Jenis AB:
 Golongan darah jenis AB pula digalakkan memilih tauhu, makanan laut seperti ikan mahi-mahi dan salmon, produk tenusu seperti yogurt, sayur-sayuran hijau seperti kangkung serta brokoli. Mereka harus menghindari kafein, alkohol dan cuba untuk makan lebih banyak hidangan kecil sepanjang hari,
 bersesuaian dengan diet anda

Dengan mengikuti
rancangan makanan yang dirancang
 secara khusus mengikut jenis darah, individu dikatakan akan dapat mencerna makanan dengan lebih baik, menurunkan berat badan dan meningkatkan kesihatan secara keseluruhan.

Diet khusus untuk golongan kumpulan darah B!

Berita baik buat golongan kumpulan jenis darah B, anda dikatakan mempunyai sistem imun yang kuat, sistem pencernaan yang mampu bertoleransi dan daya ketahanan lebih baik terhadap penyakit kronik berbanding jenis darah lain!

Pun begitu, faktor terbesar yang boleh menyumbang
kepada kenaikan berat badan
bagi golongan ini adalah jagung, gandum, mee soba, kekacang, tomato, kacang tanah dan biji bijan.

Setiap jenis makanan ini mempengaruhi kecekapan proses metabolik, yang mengakibatkan keletihan,
fluid retention
, dan hipoglikemia (penurunan gula darah yang teruk setelah makan).

Justeru, apabila makanan-makanan tersebut dielak dan amalkan makanan yang sesuai dengan jenis darah, kadar gula dalam darah akan kekal pada paras normal.

Bukan itu sahaja, salah satu ‘pengorbanan’ paling sukar yang harus dilakukan oleh golongan ini
adalah dengan tidak makan ayam
!

Ini kerana, ayam mengandungi lektin aglutinasi dalam tisu ototnya yang dapat menyerang aliran golongan kumpulan darah jenis B dan berpotensi menyebabkan strok dan gangguan imun!

Oleh sebab itu, D’Adamo menyarankan agar golongan ini menjauhkan diri daripada makanan berasaskan ayam
dan menggantikannya dengan protein
 yang lebih bermanfaat seperti kambing, arnab dan daging rusa.

Di samping itu, makanan lain yang mendorong penurunan berat badan adalah pengambilan sayur-sayuran hijau, telur, dan susu rendah lemak.

Adakah diet kumpulan darah B ini benar berkesan?

Penting untuk para pembaca fahami, tidak ada bukti saintifik yang menyokong diet mengikut kumpulan darah ini.

Satu kajian pada tahun 2014 menyatakan jenis pemakanan ini mungkin popular kerana menekankan
pengambilan makanan yang seimbang
, mengelakkan makanan diproses, dan bersenam.

Prinsip-prinsip ini juga sebenarnya dikaitkan
dengan banyak jenis diet lain
 dan merupakan cadangan yang biasa diberikan oleh doktor dan pakar pemakanan untuk menambah atau menjaga kesihatan.

Pada tahun 2013, tinjauan sistematik dalam
American Journal of Clinical Nutrition
melihat 16 kajian sebelumnya mengenai diet jenis darah.

Susulan kajian tersebut, pakar menyimpulkan bahawa tidak ada bukti terkini yang mampu
menyokong diet jenis darah
.

Keempat-empat diet dalam golongan darah menekankan agar mengamalkan makanan sihat dan kerap bersenam, yang sudah tentu bermanfaat bagi kesihatan anda.

Namun begitu, untuk elak sebarang komplikasi kesihatan, anda dinasihatkan untuk mendapatkan khidmat nasihat pakar pemakanan berbanding mencuba diet ini secara melulu.


Jangan Asyik Minum Protein Sahaja, Ini 7 Makanan Yang Baik Untuk Bina Otot

Apabila berbicara
mengenai pembinaan otot badan
, mesti anda terbayang akan lelaki sedang minum protein selepas sesi angkat berat, kan?

Walhal suplemen tersebut bukan keperluan pun dalam usaha untuk anda membina otot sekiranya pengambilan protein harian anda mencukupi.

Untuk memaksimumkan kebaikan nutrisi bagi membina otot, anda perlu tahu makanan apa yang boleh memberikan nutrisi makro yang optimum selain daripada minum protein sahaja.

Teruskan membaca untuk mengetahuinya dengan lebih lanjut.

#1 Telur, kaya dengan protein dan mineral

Mungkin ramai yang tahu telur merupakan makanan yang bagus bukan sahaja untuk menurunkan berat badan, malah membina otot badan.

Ia mengandungi protein berkualiti tinggi, lemak sihat dan
nutrien penting lain seperti kolin dan vitamin B
.

Telur mengandungi jumlah asid amino leusin yang tinggi dan ia penting dalam tumbesaran otot.

Tambahan pula, berbeza dengan protein serbuk mahupun makanan tinggi protein yang lain, telur merupakan bahan makanan yang sangat murah.

#2 Ikan salmon, baik untuk otak dan badan

Apabila berbicara mengenai ikan salmon, pasti anda terfikir akan kandungan asid dokosahexaenoik (DHA).

Ia merupakan sumber makanan yang baik untuk otak di samping
memberikan kelebihan kepada mereka yang ingin membina otot badan
.

Hidangan satu potongan salmon (sekitar 85 gram) mengandungi kira-kira 17 gram protein, 2 gram asid lemak omega-3 dan beberapa vitamin B yang penting untuk proses metabolik di dalam badan.

Seperti protein, asid omega-3 juga mempunyai peranan dalam proses tumbesaran otot.

#3 Dada ayam, makanan ruji ahli bina badan

Jika anda pernah menonton dokumentari ahli bina otot badan, anda tentu sedar mereka banyak mengambil dada ayam.

Makanan ini seumpama nasi bagi orang Asia dan jika diteliti akan kandungan nutriennya, memang tidak pelik pun.

Ia berikutan,
1 potongan dada ayam
 (sekitar 85 gram) mengandungi kira-kira 26 gram protein berkualiti tinggi.

Selain itu, ia juga mempunyai kandungan vitamin B3 dan B6 yang tinggi.

Kedua-dua vitamin tersebut amat penting bagi mereka yang aktif bersukan jika hendak memaksimumkan kadar pertumbuhan otot.

#4 Tuna dan sardin, sumber protein terbaik

Ada segelintir yang beranggapan bahawa sardin merupakan makanan ‘orang miskin’ atau ‘orang bujang’. Hakikatnya, makanan tersebut kaya dengan protein berkualiti tinggi.

Begitu juga dengan ikan tuna yang mempunyai
kandungan protein yang hampir sama dengan sardin
 (sekitar 20 gram bagi setiap hidangan 85 gram).

Seperti ikan salmon, kedua-dua ikan ini juga mengandungi asid lemak omega-3 yang tinggi.

Ia boleh membantu meningkatkan prestasi senaman di samping memperbaik tahap kesihatan anda secara menyeluruh.

#5 Daging rendah lemak, mahal tetapi efektif dalam membina otot

Jika anda berasa muak dengan makanan seperti dada ayam dan telur, anda boleh cuba bertukar selera kepada daging rendah lemak.

Kajian menunjukkan, gabungan di antara
latihan angkat berat dan pengambilan daging rendah lemak
 berupaya untuk meningkatkan jumlah otot yang dibina.

Walau bagaimanapun, anda perlu tahu bahawa kandungan lemak di dalam daging rendah lemak masih lagi tinggi jika dibandingkan dengan sumber protein lain.

Sebagai contoh, 85 gram daging rendah lemak (70% daging) mengandungi 15 gram lemak manakala daging rendah lemak (95% daging) pula mengandungi 5 gram lemak.

#6 Kacang soya, sumber protein yang kaya dengan zat besi

Setengah cawan kacang soya mengandungi 15 gram protein bersama dengan lemak tidak tepu.

Ia juga kaya dengan vitamin K, zat besi dan fosforus yang penting untuk badan.

Zat besi merupakan satu elemen penting dalam pembuatan sel darah merah. Ia boleh menyimpan dan
menggerakkan bekalan oksigen ke sel-sel badan
.

#7 Dada ayam turki, bebas lemak dan tinggi protein

Sama seperti dada ayam biasa, dada ayam turki juga mengandungi protein berkualiti tinggi (sekitar 25 gram bagi setiap 85 gram).

Apa yang lebih menariknya, selain daripada tinggi protein ia juga tidak mengandungi (atau sangat sedikit) lemak dan karbohidrat.

Ini membuatkan
dada ayam turki pilihan makanan yang bagus
 untuk mereka yang ingin membina otot.

Selain itu, ayam turki juga mengandungi vitamin B3 yang tinggi.

Vitamin ini boleh membantu badan untuk memproses lemak dan karbohidrat di dalam badan anda.

Konklusi

Terdapat banyak alternatif makanan tinggi protein yang anda boleh cuba untuk meningkatkan kualiti tumbesaran otot anda.

Tidak salah jika anda ingin minum protein bagi memaksimumkan pembinaan otot.

Namun, dengan pemakanan yang betul, anda tidak perlu pun menggunakan suplemen dan
boleh menumpukan kepada amalan pemakanan sihat
.

Rujuk pakar diet atau doktor perubatan untuk keterangan lanjut.


Perut Terasa Bergerak-Gerak, Bahaya Ke? 8 Keadaan Ini Mungkin Jadi Puncanya

Perut bergerak gerak tetapi tidak tahu apa puncanya? Sebenarnya, ada beberapa faktor atau punca yang boleh menyebabkan ia berlaku. Ini 8 kemungkinan kenapa perut terasa bergerak gerak.

Untuk mendapatkan lebih banyak info berkenaan Kesihatan, anda boleh klik
di sini
.

Kenapa perut terasa bergerak gerak?

Jika anda merasakan seperti ada sesuatu yang bergerak dalam perut, ia mungkin berlaku disebabkan oleh beberapa keadaan. Ini kerana, perut terdiri daripada beberapa jenis organ yang berbeza.

Setiap organ tersebut pula boleh menyebabkan beberapa keadaan tertentu dengan gejalanya yang tersendiri.

Untuk mengetahui mengapa perut mengalami pergerakan, sila lihat 8 keadaan di bawah ini.

#1. Pergerakan perut kerana hamil

Bagi kaum wanita, pergerakan yang berlaku dalam perut mungkin disebabkan oleh
faktor kehamilan
.

Apabila
janin dalam kandungan
 sudah mula membesar, pergerakan janin akan lebih terasa dan kuat.

Namun ibu-ibu tidak perlu risau kerana janin yang bergerak menandakan bahawa ia berada dalam keadaan yang sihat dan juga aktif.

Walau bagaimanapun, jika gerakan tersebut disertai dengan gejala lain seperti demam atau cirit-birit, segeralah berjumpa dengan doktor untuk membuat pemeriksaan.

#2. Kenapa perut terasa bergerak gerak? Mungkin gangguan sistem penghadaman

Faktor-faktor lain yang menyebabkan pergerakan dalam perut adalah disebabkan
gangguan penghadaman
.

Salah satu gejala yang menunjukkan gangguan penghadaman ialah seperti rasa sesuatu yang bergerak dalam perut kerana pergerakan otot.

A
ntara gangguan yang boleh menyebabkan gejala seperti ini ialah
penyakit seliak
 dan juga alahan makanan.

#3. Pergerakan perut kerana ovulasi

Bagi wanita, perut akan menunjukkan beberapa gejala apabila
ovulasi
 sedang berlaku.

Salah satu gejala yang boleh berlaku ialah wujudnya pergerakan ringan dalam perut.

Pergerakan tersebut berlaku disebabkan regangan pada
rahim wanita
 bagi melepaskan sel telur yang sudah matang.

#4. Penyumbatan usus

Sekiranya berlaku sebarang penyumbatan pada
sistem penghadaman
 manusia, ia boleh menyebabkan kes
penyumbatan usus
.

Keadaan ini akan menunjukkan gejala kekejangan perut yang dirasakan seperti ada sesuatu yang bergerak di dalamnya.

#5. Pergerakan sistem penghadaman

Anda tertanya-tanya kenapa perut terasa bergerak gerak? Ia mungkin juga disebabkan oleh pergerakan yang berlaku dalam
sistem penghadaman
 tubuh anda.

Sewaktu anda sedang makan, otot-otot yang berada di sekitar sistem penghadaman akan mula bergerak.

 Ia bertujuan bagi menggerakkan makanan melalui perut dan juga usus.

Walaupun anda tidak hamil, pergerakan tersebut mungkin dirasakan seperti pergerakan sewaktu kehamilan.

Ia boleh berlaku sejurus selepas anda makan atau beberapa jam selepas anda habis makan.

#6. Kerana datang haid

Apabila berlakunya haid atau menstruasi bagi wanita, tubuh akan mengalami beberapa perubahan.

Ini termasuklah kekejangan yang berlaku pada perut.

Kekejangan yang berlaku pada awal
tempoh haid
 boleh membuatkan otot pada bahagian perut bawah terlalu aktif bergerak.

Oleh sebab itu, anda mungkin akan berasa seperti ada sesuatu yang bergerak dalam perut anda.

#7. Kenapa perut terasa bergerak gerak? Kerana kekejangan otot

Selain daripada datang haid, otot perut juga boleh mengalami kekejangan disebabkan oleh keadaan kesihatan yang lain. Ia juga boleh berlaku terhadap golongan lelaki atau pun wanita.

Kontraksi boleh berlaku apabila otot menegang atau digunakan secara berlebihan.

Walau bagaimanapun,
kekejangan otot
 ini boleh dikatakan agak ringan dan akan kembali pulih dengan sendirinya dalam masa yang singkat.

#8. Divertikulitis

Divertikulitis merupakan satu keadaan kesihatan di mana terdapat kemunculan kantung kecil yang membonjol (
diverticula
) dalam saluran penghadaman anda.

Apabila kantung kecil ini meradang atau dijangkiti, ia dikenali sebagai divertikulitis.

 Antara gejala biasa yang menunjukkan gangguan ini ialah seperti
cirit-birit
, sembelit dan juga kembung perut.

Selain itu, ia juga boleh menyebabkan kekejangan otot perut dan sakit perut seperti terasa adanya gerakan dalam perut anda.

Kesimpulan

Kami telah nyatakan lapan kemungkinan yang mungkin menyebabkan kenapa perut terasa bergerak gerak.

Jadi, jika anda merasakan pergerakan dalam perut, anda mungkin mengalami salah satu daripada punca-punca di atas ini.

Walau bagaimanapun, jika ia disertai dengan gejala-gejala lain yang lebih serius atau tidak normal, segeralah berjumpa doktor untuk melakukan pemeriksaan lanjut.


Bahaya! Ibu Hamil Yang Ada Masalah Tiroid Berisiko Lahirkan Bayi Kerdil

Beberapa bulan pertama hamil, janin akan bergantung pada hormon tiroid si ibu. Hormon inilah yang memainkan peranan penting dalam perkembangan normal bayi. Akan tetapi, bagaimana pula jika ibu ada masalah tiroid?

Ibu hamil yang mengalami kekurangan hormon tiroid boleh memberi kesan kepada kesihatan janin.

Kajian awal mendapati bahawa kanak-kanak yang dilahirkan oleh ibu dengan masalah ini semasa kehamilan mempunyai IQ yang lebih rendah dan gangguan perkembangan psikomotor.

Baca lebih lanjut tentang Kehamilan
di sini.

Apa itu hipotiroidisme?

Hipotiroidisme adalah keadaan yang disebabkan oleh
kelenjar tiroid
 yang tidak aktif dan masalah ini boleh berlaku semasa kehamilan.

Jenis-jenis masalah tiroid utama

Hipertiroidisme

Hyper
 membawa maksud yang terlalu banyak.

Ini adalah ketika tiroid terlalu aktif dan menghasilkan banyak hormon tiroid, menyebabkan fungsi badan anda menjadi laju.

Hipertiroidisme semasa kehamilan
 biasanya disebabkan oleh gangguan autoimun yang disebut
penyakit Graves
.

Gangguan autoimun adalah keadaan kesihatan yang berlaku apabila antibodi (sel dalam tubuh yang melawan jangkitan) menyerang tisu yang sihat secara tidak sengaja.

Sekiranya anda menghidap penyakit
Graves
, sistem imun anda akan menghasilkan antibodi yang menyebabkan tiroid anda mengeluarkan hormon tiroid yang terlalu banyak.

Hipotiroidisme

Hypo
 pula bermaksud terlalu sedikit atau tidak mencukupi.

Ini berlaku ketika tiroid kurang aktif dan tidak menghasilkan hormon tiroid yang mencukupi, menyebabkan banyak fungsi badan anda menjadi perlahan.

Hipotiroidisme semasa kehamilan biasanya disebabkan oleh gangguan autoimun yang disebut penyakit Hashimoto.

Apabila anda menghidap penyakit Hashimoto,
sistem imun anda menghasilkan antibodi
 yang menyerang tiroid dan merosakkannya sehingga tidak lagi dapat menghasilkan hormon tiroid.

Masalah tiroid sangat sering terjadi pada wanita yang sedang hamil dan penyakit ini akan menyulitkan proses kehamilan.

Namun jangan risau, sekiranya dikawal dengan betul, wanita dengan masalah hipotiroidisme akan dapat melahirkan bayi yang sihat dan tidak terjejas.

Bagaimana masalah tiroid boleh mempengaruhi kehamilan?

Masalah tiroid yang tidak dirawat semasa hamil akan menjejaskan wanita dan bayi semasa dan selepas kelahiran.

Masalah-masalah untuk si ibu boleh merangkumi:

Anemia:
Ini adalah ketika anda tidak mempunyai sel darah merah yang mencukupi
 untuk membawa oksigen ke seluruh badan anda

Hipertensi kehamilan: Tekanan darah tinggi yang bermula selepas minggu ke-20 kehamilan dan hilang setelah anda melahirkan

Pendarahan selepas bersalin: Ini berlaku ketika seorang wanita mengalami pendarahan berat setelah bersalin. Ia adalah keadaan yang serius tetapi jarang berlaku

Myxedema: Kondisi yang jarang berlaku disebabkan oleh hipotiroidisme yang teruk dan tidak dapat dirawat, yang boleh menyebabkan koma dan kematian

Kegagalan jantung
: Masalah ini berlaku di saat jantung anda tidak lagi mengepam darah seperti biasa. Namun kerosakan jantung yang disebabkan oleh hipotiroidisme jarang berlaku

Masalah tiroid untuk bayi boleh merangkumi:

Myxedema bayi: Keadaan yang berkaitan dengan hipotiroidisme yang teruk. Ia boleh menyebabkan masalah kerdil, kecacatan intelektual dan lain-lain

Dwarfisme: Keadaan di mana seseorang individu menjadi sangat pendek (kurang daripada 4 kaki 10 inci ketika dewasa)

Kecacatan intelektual: Menyebabkan kecerdasan IQ yang lebih rendah dan kekurangan kemahiran yang diperlukan untuk berfungsi secara normal dalam kehidupan seharian

Masalah terhadap pertumbuhan serta perkembangan otak dan sistem saraf: Sistem saraf terdiri daripada otak, saraf tunjang dan saraf. Sistem saraf anda membantu anda bergerak dan berfikir

Keguguran atau kelahiran mati (
stillbirth)

Apakah simptom hipotiroidisme?

Gejala-gelaja masalah tiroid mungkin ringan dan sukar untuk dikenal pasti, namun anda boleh memerhatikan simptom-simptom ini:

Sering berasa penat

Muka menjadi bengkak

Pertambahan berat badan

Masalah sembelit

Perubahan pada kulit dan rambut, termasuk kulit kering dan kehilangan alis

Kuku menjadi rapuh

Denyutan jantung perlahan

Kekejangan otot dan sakit sendi

Masalah menumpukan perhatian

Bagaimana masalah tiroid dirawat semasa kehamilan?

Penggantian hormon tiroid akan dilakukan untuk merawat ibu hamil.

Jumlah hormon tiroid yang diberikan adalah berdasarkan tahap hormon tiroid yang dimiliki oleh si ibu dan juga berdasarkan gejala-gejalanya.

Tahap hormon tiroid boleh berubah semasa kehamilan, justeru dos penggantian hormon kemungkinan akan berubah dari masa ke masa.

Tahap hormon ini perlu diperiksa setiap 4 minggu pada separuh pertama kehamilan serta mungkin akan diperiksa lebih jarang pada separuh kedua kehamilan selagi dosnya tidak berubah.

Hormon tiroid tidak boleh diambil pada masa yang sama dengan
vitamin pranatal
. Ini kerana mineral dalam vitamin boleh menghentikan penyerapan hormon tiroid.

Walau bagaimanapun, jangan khuatir kerana rawatannya selamat dan penting bagi kesihatan si ibu dan bayi dalam kandungan.


Kardiomiopati Restriktif

Definisi

Apa itu Kardiomiopati Restriktif?

Kardiomiopati Restriktif adalah penyakit otot jantung yang menghalang otot daripada berkontraksi (memerah) dengan daya normal.

Apabila kardiomiopati Restriktif berlaku, jantung mempunyai keupayaan terhad untuk berkontrak kerana lapisan dalaman jantung menjadi kaku. Hasilnya adalah bahawa jantung tidak mengepam darah dengan baik. .KardiomIopatI boleh menyebabkan kegagalan jantung.

Apakah kebarangkalian Kardiomiopati Restriktif?

Penyakit jantung jenis ini adalah kurang biasa berbanding penyakit jantung daripada penyakit arteri koronari atau masalah injap jantung. Kebanyakan kes berlaku pada orang tua. Anda boleh meminimumkan kemungkinan mengalami burut dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Kardiomiopati Restriktif?

Gejala-gejala biasa adalah keletihan, kurang keupayaan untuk bersenam dan sesak nafas.

Selain itu, anda mungkin mengalami bengkak pada kaki atau kaki, sakit dada atau berdebar-debar (merasakan bahawa jantung tergelincir atau berdenyut terlalu cepat) juga mungkin berlaku.

Mungkin terdapat beberapa tanda atau gejala yang tidak disenaraikan di atas. Jika anda mempunyai sebarang kebimbangan mengenai apa jua gejala, sila berjumpa dengan doktor anda.

Bila saya harus berjumpa doktor?

Sekiranya anda mempunyai sebarang tanda atau gejala yang disenaraikan di atas atau mempunyai sebarang ketidakselesaan di dada kiri atau tekanan darah yang tidak normal, sila berunding dengan doktor anda. Tubuh setiap orang bertindak secara berbeza. Ia adalah yang terbaik untuk berbincang dengan doktor anda apa yang terbaik untuk keadaan and

Punca

Apakah Punca Kardiomiopati Restriktif?

Kardiomiopati Restriktifa adalah penyakit yang jarang berlaku. Penyebab yang paling biasa adalah degenerasi kanji (keadaan protein yang luar biasa tinggi dan sel darah) dan parut yang tidak dapat dijelaskan di dalam hati (fibrosis primer miokardium). Penyakit ini juga boleh berlaku selepas pemindahan jantung.

Penyebab lain kardiomiopati Restriktif termasuklah:

Penyakit jantung carcinoid

Penyakit lapisan jantung (endokardium), seperti fibrosis endomyocardial dan sindrom Loeffler (jarang berlaku)

Beban iron (hemochromatosis)

Sarcoidosis

Parut selepas radiasi atau kemoterapi

Scleroderma

Tumor jantung

Faktor-faktor Risiko

Apakah yang meningkatkan risiko saya kepada Kardiomiopati Restriktif?

Faktor-faktor tertentu boleh meningkatkan risiko anda mendapat kardiomiopati Restriktif:

Sejarah keluarga
. Mereka yang mempunyai sejarah keluarga yang mengidap kardiomiopati, kegagalan jantung dan serangan jantung tiba-tiba lebih cenderung untuk mengembangkan kardiomiopati daripada mereka yang tidak mempunyai sejarah masalah jantung daripada keluarga.

Obesiti
. Berat yang berlebihan menjadikan jantung berfungsi lebih keras, yang boleh meningkatkan risiko kardiomiopati dan kegagalan jantung.

Alkoholisme
. Orang yang menyalahgunakan alkohol boleh merosakkan jantung mereka, dan kardiomiopati boleh menjadi akibatnya. Risiko meningkat dengan ketara selepas lebih lima tahun minum tujuh hingga lapan minuman setiap hari.

Penggunaan dadah haram
. Dadah, seperti kokain, amphetamine dan steroid anabolik, boleh meningkatkan risiko kardiomiopati

Ubat kemoterapi tertentu dan terapi radiasi boleh meningkatkan risiko kardiomiopati.

Gangguan diabetes dan tiroid
.

Hemochromatosis
. Gangguan ini menyebabkan tubuh menyimpan lebihan iron, dan ia dikaitkan dengan peningkatan risiko kardiomiopati diluaskan.

Tiada faktor risiko tidak bermakna anda tidak boleh mendapatkan ketegangan hamstring. Faktor-faktor ini hanya untuk rujukan sahaja. Anda patut berunding dengan doktor untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kardiomiopati Restriktif didiagnosis?

Doktor mungkin mengesyaki gangguan itu berdasarkan sejarah perubatan dan pemeriksaan fizikal. Dotor boleh mengarahkan elektrokardiografi (ECG) dan x-ray dada untuk menunjukkan jantung yang diperbesarkan. ECG juga boleh menunjukkan detak jantung yang tidak teratur (aritmia).

Doktor juga boleh mengarahkan echocaradiography (pemeriksaan ultrasound jantung) untuk memeriksa tindakan mengepam jantung. Ujian darah juga boleh dilakukan untuk mencari sebab-sebab lain.

Selain itu, dalam beberapa kes, catheterization jantung dan biopsi tisu jantung boleh dilakukan untuk mengesahkan diagnosis.

Bagaimana pesakit Kardiomiopati Restriktif dirawat?

Rawatan adalah bertujuan untuk melegakan gejala-gejala kegagalan jantung untuk membetulkan ritma jantung yang tidak normal (aritmia)

Rawatan terapi boleh termasuk:

Ubat yang dikenali sebagai diuretik mengurangkan cecair darah untuk mengurangkan kerja jantung.

Doktor boleh menetapkan ubat-ubat yang mengawal degupan jantung atau ubat-ubat yang menindas fungsi imun (kortikosteroid) untuk melawan keadaan yang menyebabkan kardiomiopati.

Kemoterapi (dalam sesetengah keadaan)

Sekiranya pam jantung sangat miskin dan gejala kegagalan jantung semakin teruk, pemindahan jantung mungkin diperlukan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kardiomiopati Restriktif?

Berikutnya merupakan gaya hidup dan rawatan sampingan di rumah yang mungkin membantu anda mengatasi kardiomiopati Restriktif:

Makan makanan yang sihat dengan lebih banyak sayuran, buah-buahan dan kurang garam dan lemak.

Ambil semua ubat yang ditetapkan seperti yang diarahkan

Bersenam apabila doktor anda mengatakan anda boleh

Jangan minum arak dan merokok

Kurangkan berat badan jika anda berlebihan berat badan

Cuba menguruskan tekanan anda.

Dapatkan tidur yang mencukupi.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bahagian Sensitif Lelaki & Wanita, Jangan Terlepas GODA Pasangan Di Titik Ini!

Pernahkah anda merasakan bahawa anda gagal untuk menggoda pasangan? Anda tidak tahu apa cara goda lelaki mahupun perempuan?

 Jangan bimbang mengenainya. Mungkin anda terlupa mengenai beberapa bahagian sensitif pada badan pasangan anda. Berikut senarai beberapa ‘kelemahan’ lelaki dan wanita yang perlu anda tahu.

Menurut kajian, lebih daripada 60% individu lelaki menganggap bahawa kawasan intim mereka bukanlah
bahagian paling sensitif.
 Terdapat beberapa tempat lain yang boleh menaikkan keghairahan mereka.

Baca lebih lanjut tentang Kesihatan Seksual
di sini.

6 Cara Goda Lelaki & Perempuan – Sentuh Mereka Di Titik Sensitif Ini!

#1 Leher

Leher merupakan satu kawasan paling sensitif mengandungi banyak saraf. Jadi, walaupun sentuhan secara tiba-tiba atau sedikit hembusan nafas, sudah mampu ‘mengoyangkan’ pasangan anda.

Cara goda lelaki & perempuan #2 Telinga

‘Menyerang’ pasangan anda di telinganya, seperti bisikan manja, atau ‘gerakan nakal’ dari lidah boleh menarik perhatiannya.

#3 Lidah

Ciuman adalah cara terbaik untuk menaikkan
keghairahan pasangan anda
, sama ada lelaki mahupun wanita. Apa yang perlu anda lakukan adalah mempelbagaikan gerakan dan irama lidah. Anda juga boleh ‘mengigit nakal’ lidahnya

Selain bahagian yang disenaraikan di atas, terdapat beberapa bahagian ‘panas’ wanita yang perlu diambil berat untuk lelaki, jika anda mahu membuatkan pasangan anda tergoda.

#4 Bibir

Memulakan adegan godaan anda dengan ciuman, adalah satu peranan penting untuk merangsang banyak saraf pada bibir wanita. Ia boleh menghasilkan rembesan yang akan menjadikan tubuh anda lebih bersemangat.

Satu-satunya cara untuk mengeksploitasi bibir wanita adalah dengan ciuman. Lidah, gigi dan jari juga boleh digunakan untuk merangsang rembesan yang sama pada pasagan anda.

#5 Payudara

Ia merupakan kawasan paling terkenal selepas
bahagian intim wanita
 kerana ia adalah bahagian paling sensitif di badan wanita. Dan adalah perlu untuk lelaki mengetahui cara yang sebetulnya untuk menawannya.

#6 Paha

Ia adalah satu kesilapan jika anda terlupa mengenai bahagian paling sensitif ini. Sentuhan menggunakan jari atau lidah akan membuat paha meningkatkan aliran darah ke bahagian intim. Jika ia dilakukan serentak dengan
seks oral,
 pastinya ia akan menjadi pengalaman yang menyeronokkan.


Malu Perempuan Badan Berbau! Sebelum Orang Sekeliling Tegur, Ayuh Ikut 5 Tip Ini

Semua orang mempunyai bau badan tersendiri. Selalunya, badan akan mula berbau masam usai bersenam, berjalan di bawah cahaya matahari atau ketika berada di dalam bilik yang hangat. Benar, berpeluh merupakan sesuatu yang normal. Tetapi, ada banyak cara menghilangkan bau badan yang boleh anda praktikkan.

Jangan biarkan orang lain ‘tersiksa’ dengan bau badan anda, terutamanya jika anda seorang wanita!

Dalam artikel kali ini, kami akan terangkan beberapa
cara menghilangkan bau badan perempuan
 yang boleh anda lakukan. Jom baca!

Untuk mendapatkan lebih banyak info tentang Kesihatan Wanita, sila dapatkannya
di sini.

Mengapa kita berpeluh?

Sebenarnya, peluh manusia tidak mempunyai bau! Peluh terdiri daripada air dan juga mineral seperti garam, potassium, kalsium dan magnesium.

Apa yang menyebabkan bau badan yang tidak menyenangkan ialah pengumpulan bakteria pada kulit.

Bakteria ini bertindak balas pula dengan peluh dan minyak lalu menguraikan asid lemak dan protein pada permukaan kulit. Inilah yang
menyebabkan bau masam!

Jumlah peluh yang dihasilkan seseorang juga berbeza bergantung kepada beberapa faktor. Antaranya:

Saiz badan.
 Mereka yang mempunyai saiz badan yang lebih besar akan menghasilkan lebih banyak haba. Jadi, mereka kerap berpeluh berbanding orang lain.

Usia
. Badan kita akan menjadi lebih sensitif terhadap haba selepas mencapai usia tertentu.

Jumlah otot.
 Jisim otot yang lebih tinggi akan menjana lebih banyak penghasilan haba.

Kesihatan diri.
 Demam dan kondisi mental tertentu,
contohnya depresi
 boleh menyebabkan badan anda menghasilkan lebih banyak peluh daripada biasa!

Tahap kecergasan diri.
 Mereka yang lebih cergas selalunya berpeluh lebih kerap.

Selain itu, ada juga beberapa faktor luaran yang mungkin mempengaruhi jumlah peluh. Sebagai contoh, jika anda berlari di luar ketika cuaca panas, atau
minum minuman berkafein
, badan anda akan menghasilkan lebih banyak peluh!

Untuk mengelakkan badan anda berbau masam, ada beberapa cara untuk menghilangkan bau badan yang boleh anda praktikkan. Salah satunya adalah dengan menangani pertumbuhan bakteria pada kulit!

Cara menghilangkan bau badan

Pastikan anda:

Basuh kawasan ketiak, celah kangkang dan kaki sekurang-kurangnya 2 kali sehari.

Cukur ketiak
 dengan kerap.

Pakai deodoran atau
antiperspirant

Tukar baju selepas guna.

Pakai baju dengan material yang diperbuat daripada kapas atau sutera.

Antara cara hilangkan bau badan wanita yang boleh anda cuba ialah:

1. Mandi dengan kerap

Cara menghilangkan bau badan yang paling mudah adalah dengan
mandi secara kerap
. Semua bakteria yang melekat pada kulit juga boleh dibuang dengan mudah.

Selain itu, pastikan anda sental dan cuci bahagian yang kerap berpeluh. Kemudian, lap dengan tuala kering. Anda juga boleh gunakan sabun antibakteria ketika mandi.

Cara menghilangkan bau badan 2: Pakai deodoran atau
antiperspirant

Kebanyakan deodoran yang dijual di pasaran mengandungi bahan yang berasaskan aluminium. Bahan ini dapat mengelakkan peluh dengan menyumbat kelenjar peluh.

Selain itu,
deodoran dan
antiperspirant
 juga dapat mengelakkan anda daripada menghasilkan lebih banyak peluh. Selalunya, produk antipeluh di pasaran mengandungi pewangi.

Baca juga:

Deodoran Punca Kulit Ketiak Gelap? Ini 5 Mitos Mengenai Ketiak Hitam!

Pakai Deodoran & Anti-Perspirant Boleh Sebabkan Kanser? Adakah Ia Fakta @ Mitos?

3. Pakai pakaian yang dapat pastikan kulit ‘bernafas’

Baju yang terlalu ketat atau diperbuat daripada material seperti poliester atau rayon selalunya akan menyebabkan anda berpeluh dengan kerap.

Sebagai cara hilangkan bau badan wanita, pilih baju yang diperbuat
daripada kapas atau sutera
.

Kemudian, basuh baju selepas pakai. Jangan digantung-gantung pula baju tersebut! Bau masam peluh tidak akan hilang walaupun
selepas dijemur.

4. Jangan makan makanan pedas dan minuman berkafein

Apa yang anda makan selalunya akan mempengaruhi bau badan.

Antara makanan yang boleh buatkan anda berpeluh dengan lebih kerap ialah
makanan pedas
 seperti tomyam, sambal dan sebagainya. Bawang merah dan putih juga boleh menyebabkan badan berbau.

Selain itu, minuman seperti kafein atau alkohol juga dapat membuatkan anda berpeluh lebih kerap. Jadi, kurangkanlah pengambilan makanan seperti ini untuk hilangkan bau badan.

Cara menghilangkan bau badan 5: Dapatkan rawatan

Sekiranya anda berpeluh dengan keterlaluan, ia merupakan sesuatu yang tidak normal. Kondisi ini turut dikenali
sebagai hiperhidrosis.

Hiperhidrosis boleh dirawat oleh doktor. Mereka juga boleh membekalkan anda dengan
antiperspirant
 yang lebih kuat.

Namun, jika semua langkah tidak berkesan, anda boleh lakukan pembedahan untuk membuang terus kelenjar peluh daripada kulit bagi menghentikan perpeluhan.